Vesti online / Vesti / Svet / Američki bombarder razneo uporište Al Kaide\nAmerički bombareder B-52 je uništio kamp Al Kaide u blizini Alepa\nZvanični Pentagon potvrdio je u petak da je u vazdušnom napadu na kamp za obuku Al Kaide u Siriji ubijeno više od 100 pripadnika te ekstremističke grupe.\n- Uklanjanje ovog trening-kampa ometaju se treninzi islamističkih i opozicionih sirijskih grupa radi pridruživanja Al Kaidi na ratištu - navodi se u saopštenju Pentagona i dodaje da je taj kamp bio operativan od 2013. godine.\nU subotu ujutru, saopšteno je da je napad izveo američki bombarder B-52, koji je na kamp ispustio više od 14 bombi.\n* Ako Islamska država padne, stiže još veća opasnost\n* Vaš učinak u borbi protiv ID-a jednak je 0!\nSVET Pentagonov "nož u leđa" Kurdima: Menjamo strategiju u Siriji\nSVET Pentagon "gubi pamćenje": A šta je sa 6.000 zaboravljenih napada u Siriji i Iraku?


Inovativnost u Srbiji daleko od željenog rezultata - 381 vesti\nBy RedakcijaPosted on August 1, 2019\nSrbija je, u odnosu na prošlu godinu, skočila za dve pozicije i sada se nalazi na 55. mestu.\nOvogodišnjim indeksom inovacija, kojim se iz godine u godinu meri stanje inovacija u svetu, obuhvaćeno je 129 zemalja.\nZa pozicioniranje autori izveštaja ocenjuju institucije, ljudski kapital i istraživanje, infrastrukturu, tržište, biznis, znanje, tehnologiju i kreativni učinak posmatranih država, preneo je “Blic”.\nU odnosu na to ukupni rezultat Srbije je 35,7, dok je prošle godine bio 35,5.\nPo pojedinačnim kriterijumima, Srbija je najbolje rangirana po pitanju institucija (47. mesto) odnosno političkog, regulatornog i poslovnog okruženja, a najslabije je prošla što se tiče razvijenosti tržišta (krediti, investicije, trgovina, konkurencija), gde se nalazimo na začelju liste, odnosno 103. mestu.\nS druge, vedrije strane, svet obiluje inovacijama, kako u razvijenim tako i u zemljama u razvoju. I u jednim i u drugim su inovacije viđene kao sredstvo za postizanje ekonomskog i društvenog razvoja, i sve više postaju prihvaćene kao značajne i izvan okvira tehnologije.\nUsporen ekonomski rast bi mogao da se nastavi, a na to ukazuju dve stvari: ulaganja u istraživanje i razvoj u ekonomski razvijenijim zemljama se ne povećavaju ili beleže slab rast, i sve više protekcionizma je usmereno na tehnološke sektore i deljenje znanja.\nTag: inovacije inovativnost kreativnost rang lista razvoj srbija tehnologije znanje\nPrevious post: Promene u Zakonu o izvršenju i obezbeđenju\nNext post: Umanjenje plata, ali samo u nekim sudovima


Stjuardese Aeroflota u srpskim cipelama: Rusi prepoznaju kvalitet naše obuće i odeće - Biznis Telegraf.rs\n28/05/21 | 11:03\nZapošljavaju modne dizajnere, inženjere, koji zajedno sa istraživačkim centrima, lansiraju u proizvodnju različite vrste najsavremenijih modela obuće i radne odeće\nPredstavnici srpskog tekstilnog sektora - proizvođači radnih uniformi, zaštitne odeće i obuće za specijalne namene dogovorili su saradnju sa ruskom grupom „Etalon Centar“ i nove izvozne poslove na tržište Rusije vredne preko milion evra. Nakon bilateralnih razgovora u Beogradu sa predstavnicima „Etalon Centra“ koje je organizovala Privredna komora Srbije, naše tri kompanije „КS sistem“, „Leon“ i „Tigar obuća“ potpisale su ugovore koji će do kraja godine biti realizovni.\n„Očekujemo da sledeće godine izvoz ove tri kompanije na rusko tržište bude dupliran, u iznosu preko dva miliona evra. U toku su pregovori i nadamo se potpisivanju novih ugovora sa još tri srpske kompanije, dve u oblasti tekstila, i jednog proizvođača dečije obuće“, rekao je Dejan Delić, direktor Predstavništva PКS u Moskvi.\nGrupa kompanija „Etalon Centar“, ruski proizvođač i distributer radne i zaštitne odeće, obuće za specijalne namene, kao i lične zaštitne opreme zainteresovana je za saradnju sa kompanijama iz Srbije i uvoz imajući u vidu kvalitet srpskih proizvoda, konkurentne cene i preferencijale na osnovu Sporazuma o slobodnoj trgovini između Srbije i Rusije, dodaje Delić.\n„Etalon Centar“ mesečno isporuči oko 100.000 pari obuće na tržišta Rusije i Zajednice Nezavisnih Država.\nZapošljavaju modne dizajnere, inženjere, koji zajedno sa istraživačkim centrima, lansiraju u proizvodnju različite vrste najsavremenijih modela obuće i radne odeće.\n„Realno je očekivati da se srpska specijalna zaštitna radna obuća i odeća za varioce, energetičare, naftaše uskoro koristi u najznačajnijim ruskim industrijskim kompleksima“ ističe Delić i podseća da stjuardese ruskog Aeroflota već nose srpsku obuću.\nRuski partneri iz tekstilnog sektora takođe su zainteresovani za saradnju sa proizvođačima i uvoz dečije odeće i obuće iz Srbije.\n28. maj 2021 | 17:00\nKonačno nešto pametno da pročitam, hoćemo li konačno početi više raditi sa Istokom. Stalno ih ignorišemo a zapadu brišemo dupe!


Oružje Arhive - Stranica 3 od 3 - Lovački savez Republike Srpske\n17.06.2018. 13:12 admin 0\nU vrijeme kada je nastao, metak kalibra .22 Hornet bio je najprecizniji malokalibarski metak i vrlo brzo je prihvaćen od lovaca na divljač veličine lisice i šakala, ali i kao takmičarski metak.Snažniji i boljih balističkih […]\nNa ovogodišnjem izdanju „Shot Showa“, najvećeg i najvažnijeg oružarskog sajma na svijetu, održanog od 23. do 26. januara u Las Vegasu, njemački gigant „Mauzer“ predstavio je potpuno novi univerzalni karabin namijenjen do sada najširem spektru […]\n23.01.2018. 19:57 admin 0\nNajčešći lovački karabin u našim lovištima i dalje je bez sumnje poznati karabin Model 70 proizveden u kragujevačkoj fabrici „Crvena zastava“ (danas „Zastava oružje“) u kalibru 8x57IS. Ta puška se još proizvodi i izvozi širom […]\nPiše: Draško DragosavljevićKrajem 19. i početkom 20. vijeka više evropskih država i Velika Britanija bili su zauzeti proširenjem svojih uticajnih sfera širom svijeta. Nijedan kontinent nije bio izložen ovoj ekspanziji više od Afrike. Holanđani su […]\nPiše: Draško DragosavljevićPrimijenjenim umjetnostima danas nazivamo sve one umjetnosti koje imaju za cilj da na posebno kreativan, umjetnički način, oblikuju i ukrase svakodnevne predmete te njihovu upotrebu učine što prijatnijom, istovremeno razvijajući i njegujući ljudski […]\nI dalje se traga za Žarkom Pećićem iz Dervente\nKad se okupe lovci iz Roćevića i Pađina


RAĐEN NADJAČAVAO SNAGU SA DECOM U BAZENU – Wind Sport\nNikola je dva dana proveo u Beogradu, gde su polaznici vaterpolo kluba „Wind sport“ imali čast da treniraju u bazenu sa našim šampionom. Slavni vaterpolista Nikola Rađen doputovao je iz Moskve u Beograd na dva dana zbog poslovnih obaveza oko novootvorenog vaterpolo kluba „Wind sport“ u Pančevu. Brojni kilometri nisu predstavljali prepreku sportisti da dodje u Srbiju i prisustvuje treninzima sa polaznicima, koje uči da postanu budući šampioni naše države. On je u nedelju popodnevne sate proveo na gradskom bazenu u Pančevu, gde je uz pomoć stručnog tima vodio trening.\nRađen je svojim veština objasnio magiju jednog od najlepših sportova u vodi. Deci je otkrio odredjene cake koje će im koristiti u svakom trenutku. S druge strane, kompanija „Wind sport“, na celu sa vlasnikom Vladimirom Popovićem, osim kvalitetnog treninga, mlad im talentovanim sportistima obezbedila je i dobru zabavu, pa se trening ovog vikenda odvijao uz muziku. Po vec prepoznatljivom obicaju, i ovog puta roditelji su svoju decu posmatrali sa tribina i uživali zajedno sa njima.\nOvim povodom Nikola je rekao: “ Septembar je promotivni period vaterpolo kluba WIND SPORT, gde su deca imala priliku da treniraju sa našim šampionima. U oktobru počinjemo sa zvaničnim radom i upisom novih članova. Deca će imati priliku da rade sa najboljim trenerima u najboljim uslovima. Ako zelimo da popularizujemo naš najtrofejniji sport moramo ga pribliziti najmladjima. Treninzi moraju da budu teski i zahtevni ali zabavni….na kraju je sve to samo igra…valjda je deci to najvaznije. “\nRadjen je, nazalost, u Beogradu proveo samo dva dana, jer je hitno morao da otputuje za Moskvu zbog obaveza prema ruskom klubu „Dinamo“, za koji trenutno nastupa.Ono što vaterpolo klub WIND SPORT, pod sloganom „Budi šampion, treniraj sa šampionima“ izdvaja od ostalih je daće svaki trening biti praćen,a svaka zvanična utakmicasnimana , analizirana i postavljena na društvene mreže i youtube kanal. Vodiće se računa ponaosob o svakom detetu i njegovom napretku. Plan i program pisali su naši najbolji stručnjaci, a članovi WIND SPORTAće imati priliku da se upoznaju i rade sa našim najboljim sportistima, sa domaćim i inostranim trenerima, kao i da se druže sa vršnjacima iz drugih zemalja.\nPrvih 70-oro polaznika dobija poklon opremu kluba, koja se dobija po završetku upisa.-Ponosan sam na ovaj klub, koji će sigurno dostići velike pozitivne rezultate. Moj prijatelj Vladimir i ja maksimalno smo posvećeni novom projektu, na kom smo dugo radili. Vreme je da našoj deci pružimo mogućnost da se istaknu u onome u čemu su najbolji i usavršimo njihovo znanjei talenat. Naš stručni tim sigurno će sepobrinuti za to, da stvori jak klub od sporta u kome smo svetska avangarda i u našoj zemlji budemo prvi -rekao je Nikola, a sa njim se složio i poslovni partner Popović, koji je siguran da su uradili pravu stvar.


Hotel za Lexington () : 29 pronađenih hotela\nOvaj hoteli je najbliži: Lexington Hotel ima 30 soba/e/u, i to od soba tipa Room do soba tipa Room. Cene najjeftinijih soba u hotelu Days Inn - Lexington NE kreću se od 5 282 dinar - Srbija . Stil ovog hotela kategorije jedna zvezdica ...Još informacija\nDays Inn - Lexington Nebraska je u blizini Lexington Nalazi se u ulici 2506 Plumcreek Center Pkwy, pozicija mu je jug za grad Lexington, a od centra je udaljen samo 7 minuta kolima.U hotelu Days Inn - Lexington Nebraska pronaći ćete sve usluge koje treb...Još informacija\nStil ovog hotela za grad Cozad je Povoljan, a kategorija dve zvezdice. U njemu ćete naći razne usluge, kao što su: Sobe za nepušače, Perionica.Pozicija ovog hotela je jug za grad Cozad, a nalazi se u ...Još informacija\nStil ovog hotela kategorije dve zvezdice je Povoljan za grad Gothenburg. U njemu ćete naći razne usluge, a posebno Recepcija otvorena 24 sata, Perionica, Besplatan parking, Ekspres prijava/odjava gost...Još informacija\nNa 4 minuta kolima udaljenosti od centra grada, ovaj hotel se nalazi u ulici 619 WEST HWY 6, a pozicija mu je zapad za grad Holdrege. Sve to ga čini idealnim za otkrivanje grada i okoline.Stil hotela ...Još informacija\nNa 18 minuta hodom udaljenosti od centra grada, ovaj hotel se nalazi u ulici 5TH Broadway 5th & Broadway, a pozicija mu je zapad za grad Holdrege. Sve to ga čini idealnim za otkrivanje grada i okoline...Još informacija\nVaš izbor: Hotel za Lexington () : 29 pronađenih hotela


Kako je navedeno u tekstu konkursa, lokacija izgradnje uže zone turističkog centra se nalazi u podnožju planine, na visoravni Kozila, na nadmorskoj visini od 805 do 895 m. Zona im površinu od 383 ha, a tu je planirana izgradnja turističkih objekata u kojima bi moglo da se smjesti 15.000 gostiju.\nKlekovača će, takođe, na površini od 2.250 ha dobiti i planinsko etnoselo, skijaške i nordijske staze, snouboard parkove, adrenalinski park itd, ali ovi sadržaji nisu predmet konkursa.\nSporazumom sa Vladom RS je planirano da “Alpin Allianz Projektentwiclungs GmbH”, direktno ili indirektno kroz suinvestitore ili investicione fondove u izgradnju kompleksa uloži 338 mil EUR.\nPlanina Klekovača se nalazi u zapadnom djelu Bosne i Hercegovine, pripada središnjem djelu Dinarskog luka sa najvišim vrhom Velika Klekovača (1962m) i proteže se u pravcu sjeverozapad-jugoistok, u dužini od 43 km. eKapija\nTagovi: izborizdvajamoklekovacaurbana zonaurbanisticko arhitektonski konkursvazno


BIRODI o medijima: Srbija na korak od autokratije - MediaSfera\nCentralna figura informativnih emisija u medijima u Srbiji je predsednik Srbije Aleksandar Vučić, što govori o medijskom urušavanju svih institucija, rečeno je na predstavljanju analize medijskih sadržaja koju je sproveo Biro za društvene istraživanja (BIRODI). Svoju analizu štampanih medija predstavio je odvojeno i Medijametar.\nNaveo je i da se ne sme zaboraviti fenomen televizije Pink, koja je kako je rekao, u funkciji predsendika Vučića kome posvećuje trećinu vremena centralnih informativnih emisija, dok opozicije ili uopšte nema ili je negativno predstavljena.\nKada bi neko došao u Srbiju, mislio bi da nije višepartijski sistem.\nOn je rekao da je na TV Pink najnegativnije predstavljen lider Pokreta slobodnih građana Saša Janković, a mediji alternativno tumačenje stvarnostvi pokušavaju da stvore pozivanjem sagovornika iz civilnog sektora.\n„Letos se mnogo govorilo o radnicima koji štrajkuju, ali mediji su samo izveštavali o tome, a nisu iskoristili manevarski prostor da ispitaju uzroke štajka„, kazao je on.\nGovoreći o medijskoj geografiji Srbije, Pavlica je rekao da je Beograd najprisutniji u prilozima. „Beograd je prisutan u 1,4 odsto priloga, dok je recimo Istočna Srbija zastupljan samo u 1,3 odsto priloga. Vojvodina je medijski skrajnuta“, rekao je on i dodao da mediji imaju mnogo veći manevarski prostor koji ne koriste.\nStanković je rekao da nedeljnici Vučića osporavaju moralno, politički i kulturno, tvrde da je nedemokrata, manipulator i „nesklon istini“, ali ni da slika opozicije nije „baš pozitivna“. On je dodao da su mediji Brnabićku doživeli kao nekog ko Srbiji ne može nešto pozitivno da donese.\nTagoviAleksandar BIRODI medijametar mediji Vučić


Na Jahorini locirana supruga Veljke Belivuka - Akter.ba\nNa Jahorini locirana supruga Veljke Belivuka\nhapsenje supruge vodje kavackog klana veljke belivuka\nNa Jahorini su juče uhapšena tri muškarca povezana sa škaljarskim klanom. Trenutno je i Tamara Zvicer, supruga Radoje Zvicera, vođe suprotstavljenog, kavačkog klana, potvrdili su naši izvori Nezavisnih.\nPolicija provjerava da li se boravak uhapšene trojke na Jahorini može povezati i sa Tamarom Zvicer.\nTamara Zvicer supruga Radoje Zvicera, vođom kavačkog klana. Ona je u javnosti postala poznata kada je u Ukrajini, prilikom napada na njenog supruga, zapucala na napadače.\nPodsjetimo na ovoj planini juče su uhapšeni Milan Kršić, Boban Sjekloća i Filip Roganović, koji se dovode u vezu sa škaljarskim klanom.\n“Policija je saznala da se tri veoma opasne osobe nalaze u jednom hotelu na području Jahorine i pokrenute su provjere. Ubrzo su trojica Crnograca uhapšena”, ističu izvori Nezavisnih. Dodaju takodjer da se provjerava da li postoji povezanost između boravka na Jahorini trojice uhapšenih.\nPolicija je odlučila da svu trojicu zajedno uhapse. Njihove moguća povezanost sa krivičnim djelima u vezi sa oružjem i drogom i zbog toga što se radi muškarcima povezanim sa jednim od najopasnijih klanova na ovom području.\nZa Kršićem su ranije bile raspisane tri optjernice – jedna se odnosi na razbojništvo u Beogradu, a preostale dvije cu crvene Interpolove potjernice.\nIz Policijske uprave Istočno Sarajevo potvrdili da su uhapsili tri državljanina Crne Gore.\n“Na osnovu naredbe Osnovnog suda u Sokocu, a uz saglasnost tužioca Okružnog javnog tužilaštva Istočno Sarajevo obavljeni su pretresi uhapšenih i vozila koja koriste, kao i apartmana u kojem su bili smješteni”, rekla je portparol PU Istočno Sarajevo Vesna Stokanović.\nDIJANA EROTSKE FOTKE SLALA MINISTRU: U komentarima se krile OVE misteriozne poruke za mafiju


Smanjenje troškova i regulatorni zahtevi postaju svakodnevni izazov za naše partnere kojima nudimo širok spektar usluga optimizacije procesa i efikasnosti u čitavom lancu snabdevanja. Fleksibilnost pristupa i prilagođavanje očekivanjima i potrebama svakog partnera osnova su ponuđenih rešenja koja kreiramo.\nPristupom regionalne saradnje i jednim kontaktom za sve potrebe savremenog farmaceutskog poslovanja, nudimo širok spektar usluga posvećenih medicinskim poslovima.\nTržište jugoistočne Evrope koje EL PHARMA pokriva kao deo PHOENIX porodice pruža široke mogućnosti svim farmaceutskim kompanijama koje traže nova tržišta za plasiranje svojih proizvoda i usluga. Regionalna saradnja i moderan pristup poslovanju imperativ su u svim poslovnim odnosima.\nRazvoj i izgradnja poslovanja naših partnera je naš posao. EL Pharma kao PHOENIX kompanija pruža usluge marketinškog i prodajnog zastupanja farmaceutskih brendova i proizvoda na profesionalan, usklađen i kompetentan način.\nUsluge registracije lekova i i medicinskih sredstava\nRegistracija lekova i medicinskih sredstava jedna je od usluga koju nudimo našim partnerima. Bogato iskustvo koje imamo u regulatornim poslovima rezultat je dugogodišnje registracije i uspešnog plasmana velikog broja brendova na lokalna tržišta. Posvećeni tim kompanije EL Pharma nudi usluge registracije svim PHOENIX partnerima.\nKada na tržištu ne postoji dostupan registrovani lek i kada su iscrpljene sve druge terapijske mogućnosti, uvoz neregistrovanog leka je jedina opcija za dalje lečenje. Znamo koliko je važno da pacijenti dobiju potrebne lekove u pravo vreme.\nKao prvi izbor vodećih biotehnoloških farmaceutskih kompanija, INO-Pharm je usredsređen na unapređenje pristupa lečenju. Naše znanje, veliko iskustvo, zajedno sa fleksibilnim pristupom u izgradnji sofisticiranih usluga koje mogu podržati rastuće potrebe farmaceutskih kompanija, čine nas idealnim partnerom.\nNašim partnerima (farmaceutskim kompanijama, sponzorima, CRO organizacijama) nudimo podršku sprovođenju kliničkih ispitivanja u Srbiji kroz fleksibilna rešenja u skladu sa specifičnim potrebama klijenata.\nLogističku podršku, nabavku kompoaratornih lekova kao i lokalnu nabavku po zahtevu klijenta pruža tim profesionalaca sa velikim iskustvom i znanjem iz oblasti farmaceutske regulative, spoljno trgovinskih propisa, zahteva obezbeđenja kvaliteta uz upotrebu moderne opreme i najsavremenijim IT rešenjima.\nNaše usluge sa dodatnom vrednošću stvaraju dodatni prostor za saradnju. Propisi, potpuno opremljen prostor i obučeni i iskusni tim pružaju visok nivo usluga među standardizovanom skladišnom logistikom.\nU PHOENIX kompaniji, u našem regionalnom HUB-u koji se nalazi u industrijskoj zoni udaljenoj 25 km od Beograda, nudimo širok spektar skladišnih usluga dizajniranih da podrže kontinuiranu isporuku proizvoda farmaceutskih kompanija. Pružamo profesionalnu korisničku uslugu i visoko fleksibilna i prilagođena rešenja kako bismo proizvode učinili dostupnim na farmaceutskom tržištu. Trajno radimo na kontinuiranom unapređenju našeg sistema upravljanja kvalitetom.


Društvo Autor:Daniela Ilić Krasić19. Jun. 202015:57\n“Letovima četvrtkom i nedeljom do glavnog aerodroma norveške prestonice Oslo Gardermoen, srpska nacionalna avio-kompanija ponovo će uspostaviti liniju na kojoj je do 2008. godine decenijama leteo njen prethodnik JAT. Na taj način, Er Srbija će omogućiti još bolju povezanost regiona sa Skandinavijom, uz pogodne konekcije iz Osla preko Beograda do Sarajeva, Tivta, Podgorice, Skoplja, Bukurešta, Sofije, Soluna i drugih destinacija u mreži srpske kompanije”, ističu u “Er Srbiji”.\nIstovremeno, kako se ističe, “Er Srbija” će u odnosu na ranije planove dodatno intenzivirati saobraćaj prema Italiji i Nemačkoj. Između Beograda i Milana, kao i Beograda i Diseldorfa, srpska nacionalna avio- kompanija sada će povećati broj letova i saobraćaće sedam puta nedeljno. Uz nedavnu najavu povećanja nedeljne frekvencije ka Berlinu i Frankfurtu, “Er Srbija” će, kako se najavljuje, tokom špica sezone predstavljati glavnu sponu između regiona i Nemačke sa čak 31 direktnim letom nedeljno iz Beograda.\n“Izuzetno nas raduje što ćemo u našu mrežu uvrstiti još jedan od glavnih vropskih aerodroma i tako obezbediti povezanost sa Beogradom i preko Beograda ka širem regionu jugoistočne Evrope. Nastavljamo da se i u ovim izmenjenim uslovima poslovanja prilagođavamo potražnji na tržištu i potrebama naših putnika. Kao lider u regionu, naša je obaveza da predvodimo oporavak avio- saobraćaja, posle svih izazova koji su ga zadesili”, rekao je Dankan Nejsmit, generalni direktor “Er Srbije”.


Najava: Serija A, 11. kolo: Bez većih derbija, ali daleko od toga da će biti nezanimljivo! – Kladjenje.rs\nHomeNajavaNajava: Serija A, 11. kolo: Bez većih derbija, ali daleko od toga da će biti nezanimljivo!\nOvog vikenda je na programu 11. kolo Serije A. Ovog puta se prvi meč igra u petak, zbog obaveza fudbalera Napolija u Ligi šampiona, i zbog toga i Inter, Roma i Juventus svoje mečeve igraju u subotu kako bi što odmorniji dočekali važne mečeve u najkvalitetnijem evropskom klupskom takmičenju. Čini se da će od ta četiri kluba Roma imati najteži zadatak pošto gostuje Fiorentini, dok Napoli, Inter i Juventus ne bi trebali da imaju previše problema sa svojim protivnicima. U nedelju fudbaleri Lacija dočekuju SPAL u meču u kom žele da se iskupe svojim navijačima, dok kolo zatvaraju Udineze i Milan u jednom meču koji bi mogao da bude izuzetno interesantan.\nNapoli – Empoli – GG @ 2.00 u 10bet\nUvodni meč 11. kola Serije A igra se u Napulju gde četa Karla Ančelotija dočekuje ekipu Empolija. Opšti utisak je da Napoli bolje igra u Ligi šampiona nego u Seriji A, pošto se u svojoj grupi koja važi za najtežu u Ligi šampiona nalaze na odličnom drugom mestu, sa izglednim šansama da dođu do nokaut faze koja je i jedan od ciljeva za ovu sezonu. U prošlom kolu je ova ekipa samo remizirala sa Romom, iako su u tom meču propustili pregršt šansi. Što se tiče fudbalera Empolija, oni su u prošlom kolu pružili dosta dobru partiju, ali su izgubili od Juventusa, u meču u kom je “stara dama” imala i malu pomoć sudija. Očekuje se da će gostujuća ekipa izaći na “San Paolo” da se nadigrava sa domaćinom, pa vam zbog toga preporučujemo da pokušate sa igrom GG.Registruj se na 10Bet\nInter – Đenova – 1 @ 1.39 u 1xbet\nFudbaleri Intera igraju fantastično ove sezone, iako im na početku šampionata nisu “cvetale ruže”. Ova ekipa je u prošlom kolu u gostima deklasirala Lacio rezultatom 3:0, što je bilo dovoljno za odlično drugo mesto na tabeli. Međutim, ovoj ekipi odlično ide i u Ligi šampiona pošto se trenutno nalaze na sjajnom drugom mestu, sa čak pet bodova više od trećeplasiranog Totenhema, pa su vrlo blizu plasmanu u nokaut fazu ovog takmičenja. Što se tiče fudbalera Đenove, oni igraju po sistemu toplo-hladno, a u prošlom kolu su nesrećno izgubili od Milana golom koji je postigao Romanjoli u sudijskoj nadoknadi. Bio je to prvi poraz koji je doživeo novi trener Jurić od kada je pre 15-ak dana preuzeo ovu ekipu. Čini se da gosti neće imati šta da traže na ovom gostovanju pa vam zbog toga preporučujemo da ovde odigrate čistog keca.Registruj se na 1XBet\nFiorentina – Roma – GG @ 1.57 u Bet365\nNakon odličnog starta u Seriji A, opšti utisak je da fudbaleri Fiorentine malo posustaju. Naime, ova ekipa je već tri meča bez pobede, a u prošlom kolu su u gostima remizirali sa Torinom (1:1). Što se tiče fudbalera Rome, ova ekipa je potpuno nepredvidiva i poprilično nezahvalna za prognoziranje ove godine. U prošlom kolu su pružili sjajnu partiju i remizirali sa Napolijem u gostima (1:1), ali su samo kolo pre toga doživeli šokantan poraz od SPAL-a na svom terenu kada je bilo 2:0. Na prvi pogled, jako težak meč za prognoziranje, i zbog toga vam savetujemo da izbegnete klađenje na konačan ishod kada je ovaj meč u pitanju, već da pokušate sa golovima kojih bi svakako trebalo da bude na ovom meču. Zbog toga vam savetujemo da ovde pokušate sa igrom GG, jer smo mišljenja da će i jedna i druga ekipa uspeti da zatresu protvničku mrežu.REGISTRUJ SE NA BET365\nJuventus – Kaljari – 3+ @ 1.51 u Meridianbet\nFudbaleri Juventusa suvereno drže prvu poziciju na tabeli Serije A, iako je opšti utisak da su u poslednja dva meča pružili nešto lošije partije. Naime, prvo je ova ekipa na svom terenu remizirala sa Đenovom (1:1), i bio je to prvi meč koji ova ekipa nije uspela da pobedi ove sezone, da bi u prošlom kolu “stara dama” savladala Empoli rezultatom 1:2, ali je utisak da su imali veliku pomoć sudija na tom meč i veliko je pitanje kojim bi rezultatom bio završen meč da nije tako bilo. Što se tiče fudbalera Kaljarija oni su u prošlom kolu ostvarili važnu pobedu na svom terenu protiv ekipe Kjeva i na taj način su pobegli iz opasne zone pošto se trenutno nalaze na 12. mestu. Ovo bi potencijalno mogao da bude meč sa velikim brojem golova, pa vam zbog toga preporučujemo da ovde pokušate sa igrom 3+.Registruj se na Meridianbet\nLacio – SPAL – 3+ @ 1.62 u 10bet\nFudbaleri Lacija igraju solidno ove sezone, međutim, u prošlom kolu su potpuno podbacili i doživeli težak poraz na svom terenu od fudbalera Intera, u meču u kom Lacio gotovo da nije ozbiljnije ugrozio protivnički gol. Sigurno je da će u ovom kolu učiniti sve da se iskupe svojim navijačima za lošu igru u tom meču, pa treba ovde očekivati laganu pobedu tima iz Rima. Što se tiče fudbalera SPAL-a, ova ekipa je fantastično startovala ove godine, ali kako sezona odmiče čini se da igraju sve gore i gore. U prilog tome ide i poraz u prošlom kolu od Frozinonea, i to na svom terenu sa ubedljivih 3:0, što je bio prvi trijumf za ovu simpatičnu ekipu. Iako je Lacio veliki favorit u ovom meču, ipak smo se odlučili za golove pošto će Lacio želeti sa što više gola da isprati kući SPAL, kako bi se iskupili svojim navijačima za očajnu partiju u meču sa Interom. Zbog toga vam preporučujemo da ovde pokušate sa igrom 3+.Registruj se na 10Bet\nKjevo – Sasuolo – GG @ 1.84 u Meridianbet\nPravo čudo treba da se dogodi kako fudbaleri Kjeva ove sezone ne bi ispali iz Serije A. Ova ekipa je sezonu započela sa minusom od tri boda na svom kontu, a uz sve to “leteći magarci” imaju i velike finansijske probleme. U prošlom kolu su poraženi od Kaljarija, iako su u tom meču pružili dosta dobru partiju. Što se tiče fudbalera Sasuola, i ova ekipa je u jednom trenutku bila u samom vrhu Serije A, ali kako sezona odmiče, polako se vraćaju u realnost, a to je sredina tabele. U prošlom kolu su momci iz Ređo Emilije na svom terenu remizirali sa Bolonjom sa 2:2 u jednom zaista sjajnom meču. Možda je vreme za prvu pobedu Kjeva, ali smo se ipak opredelili za golove, jer bi i jedna i druga ekipa mogle vrlo lako da zatresu mrežu protivnika, pa smo se opredelili za GG.Registruj se na Meridianbet\nParma – Frozinone – 1 @ 2.02 u 1xbet\nNakon odličnog starta, i jedne pozitivne serije, fudbaleri Parme su doživeli dva uzastopna poraza. Prvo je od Parme bio bolji Lacio na Enio Tardiniju u meču u kom je ovaj tim bio makar ravnopravan protivnik, da bi u prošlom kolu Parma doživela težak poraz od Atalante u gostima, iako su i u tom meču pružili poprilično dobru partiju, ali su se pošteno ispromašivali. Trenutno se ova ekipa nalazi na 13. mestu, sa isto toliko bodova, i može se reći da trentno nisu ugroženi. Što se tiče fudbalera Frozinonea, kako vreme odmiče ova ekipa pruža sve bolje partije, pa su u prošlom kolu ostvarili prvu pobedu na gostovanju kod SPAL-a čiji domaći teren važi za jedan od najtežih u Seriji A. Mišljenja smo ipak, da će Parma doći do pobede na ovom meču, pošto ova ekipa igra sjajno pred svojim navijačima, pa vam zbog toga predlažemo da ovde odigrate 1.Registruj se na 1XBet\nSampdorija – Torino – 3+ @ 2.03 u Meridianbet\nFudbaleri Sampdorije poprilično dobro igraju ove sezone i trenutno se nalaze na solidnom sedmom mestu, sa izglednim šansama da se naredne sezone nađu u nekom od evropskih takmičenja. U prošlom kolu je ova ekipa poražena na San Siru od Milana, ali je opšti utisak da su u tom meču pružili jednu poprilično dobru partiju, ali je ipak meč završen sa rezultatom 3:2. Što se tiče fudbalera Torina oni ove sezone igraju po sistemu toplo-hladno. U prošlom kolu su na svom terenu remizirali sa Fiorentinom (1:1), a zanimljivo je da je to bio rezultat posle samo deset minuta meča. Ova ekipa je već dugo bez poraza, pa treba očekivati da će odoleti i na ovom gostovanju, ali smo se ipak ovde opredelili za golove, kojih bi trebalo da bude i te kako. Zbog toga vam preporučujemo da na ovom meču pokušate sa igrom 3+.Registruj se na Meridianbet\nBolonja – Atalanta – 3+ @ 1.90 u 10bet\nFudbaleri Bolonje ne igraju kako se od njih očekuje ove sezone, i deluje da im predstoji velika borba za opstanak ove sezone. U prošlom kolu je ova ekipa odigrala dobro na gostovanju kod Sasuola i uspela da izvuče remi, iako su vodili na tom meču sa 2:1, da bi na kraju rezultat bio 2:2. Što se tiče fudbalera Atalante oni su u prošlom kolu odigrala fantastično i na svom terenu savladali nimalo naivnu ekipu Parme sa 3:0. Na taj način je ova ekipa pobegla iz opasne zone pošto sada imaju čak šest bodova više od tima koji će se naredne sezone takmičiti u Seriji B. Treba dodati i to da je ovo bila druga vezana pobeda Atalante, pa se mora konstatovati da tim iz Bergama putuje u Bolonju u sjajnom rasopoloženju. Na prvi pogled je ovo vrlo težak meč za prognoziranje pa vam zbog toga savetujemo da izbegnete prognoziranje konačnog ishoda već da probate sa golovima kojih bi i te kako trebalo da bude na ovom meču. Zbog toga smo se opredelili za igru 3+.Registruj se na 10Bet\nUdineze – Milan – 3+ @ 2.00 u Meridianbet\nPoslednji meč ovog 11. kola igra se u Udinama gde domaća ekipa Udineze dočekuje Milan. Fudbaleri Udinezea su u očajnoj seriji rezultata, i do sada su sakupili samo devet bodova, i po svemu sudeći im predstoji velika borba za opstanak. U prošlom kolu je ova ekipa odigrala jedan odličan meč i uspela da izvuče bod na gostovanju kod Đenove kada je bilo 2:2. Što se tiče fudbalera Milana oni su u naletu forme i pobedom nad Đenovom u zaostalom meču Serije A su uspeli da se probiju na četvrto mesto na tabeli Serije A, što i jeste primarni cilj “rosonera” za ovu sezonu pošto je to mesto koje naredne sezone vodi u Ligu šampiona. Međutim, ono što je vidljivo je da su se fudbaleri Milana mučili i protiv Sampdorije u nedelju, ali i protiv Đenove u zaostalom meču, pa je najbolje da izbegnemo prognoziranje konačnog ishoda na ovom meču, već da pokušamo sa golovima kojih će sigurno biti na ovom susretu pa vam savetujemo da ovde pokušate sa igrom 3+.Registruj se na Meridianbet


CG: Velimirović priznao učešće u pokušaju prevrata\n05 decembar, 2016\nPredsjednik Višeg suda u Podgorici, Boris Savić, prihvatio je danas sporazum koji je Mirko Velimirović sklopio sa Specijalnim tužilaštvom, u kome priznaje da je bio član kriminalne organizacije koja je navodno planirala izazivanje nemira i prevrata na dan parlamentarnih izbora 16. oktobra.\nPrema ovom sporazumu, Velimirović, koji je državnim organima otkrio navodne planove organizacije čiji je bio član, biće osuđen na šest mjeseci, uslovno godinu dana, prenose lokalni mediji.\nVelimirović je danas na ročištu u Višem sudu priznao da je od Aleksandra Sinđelića dobio 30,000 eura da kupi oružje koje je grupa Bratislava Dikića trebala da iskoristi i izazove krvoproliće nakon zauzimanja Skupštine Crne Gore na dan izbora.\nMediji prenose da je Velimirović priznao da je nabavio automatske puške ali i onemogućio njihov ulazak u Crnu Goru, te da ih je "uništio i rasklopio i bacio u jezero", ne precizirajući o kojem jezeru se radi.\n"Za sebe zaslužujem orden da mi se dodijeli, jer sam spasio crnogorski narod i državu, a ne da mi se sudi", rekao je Velimirović u sudu, objašnjavajući da je to "uradio Iz patriotskih razloga".\nOn je rekao da su ga patriotski razlozi natjerali da otkrije policiji namjere kriminalne organizacije kojoj je pripadao, kako "bi se odužio crnogorskom narodu koji je spasio srpsku vojsku".\n"Oni koji znaju istoriji znaju o čemu pričam", rekao je Velimirović.\nSpecijalni tužilac Saša Čađenović rekao je ranije dana da je izjava Mirka Velimirovića "istinita i nije bajka", prenio je portal Vijesti.\n"Opravdano je da sud prihvati izricanje uslovne osude od šest mjeseci, uslovno na godinu", rekao je Čađenović.\nPrema nalazima istrage koje je do sada saopštilo tužilaštvo, Velimirović je bio zadužen za nabavku oružja i uniformi namijenjenim pripadnicima grupe koji su, za račun dvojice ruskih državljana, pripremali pokušaj zauzimanja institucija i likvidaciju tadašnjeg premijera Mila Đukanovića.\nOdluku Višeg suda da postigne sporazume sa dvojicom optuženih za pokušaj državnog udara, Aleksandrom Sinđelićem i Mirkom Velimirovićem, lideri Demokratskog fronta nazvali su kompletiranjem farse u režiji Mila Đukanovića.\n“Čitav državni udar se sveo na dvojicu nepostojećih Rusa, koje optužuju dvojica špijuna saradnika srpske BIA i crnogorske ANB…”, saopštio je lider DF Nebojša Medojević i dodao da je pozicija Specijalnog tužioca Milivoja Katnića “potpuno neodrživa”.\nOn je ocijenio da je “neprihvatljiva ideja Specijalnog tužioca da se iz skandala izvuče optuživanjem dvojice nepostojećih Rusa, puštanjem na slobodu Sinđe i Minđe i stalnim medijskim špekulacijama da iza svega stoje neki nepoznati komandanti iz DF”.\n“Neko će morati na robiju, Katnić ili lideri Demokratskog fronta”, kaže Medojević, a prenosi Antena M, i optužuje Katnića da brutalno zloupotrebljava svoja ustavna I zakonska ovlašćenja, kao i da je “direktno uticao na tok izbora u korist Demokratske partije socijalista, planirajući političku diskreditaciju DF”.\nPredsjednica Vrhovnog suda, Vesna Medenica, poručila je danas da će se založiti za javno suđenje grupi osumnjičenih za terorizam, ukoliko protiv njih bude podignuta optužnica.\n“Vjerovatno da ćemo dozvoliti. S obzirom na Poslovnik i Zakon o krivičnom postupku, to je jedina moja ovlast i ja ću je iskoristiti da javnost bude u cjelosti informisana na način što će se suđenje javno pratiti”, kazala je Medenica na pres konferenciji u Podgorici, prenosi TV Vijesti.


Izbori u Srbiji - Najviše glasova osvojila Srpska radikalna stranka\nBeograd - Brisel - Berlin\nPrenešeno sa web stranice Glasa Amerike na Srpskom jeziku.\nRepublička izborna komisija saopštila je da je na osnovu obrađenih podataka sa 66 odsto biračkih mesta, najviše glasova osvojila Srpska radikalna stranka - 28,32 odsto, Demokratska stranka je druga sa 22,67 odsto, a koalicija Demokratske stranke Srbije i Nove Srbije treća sa 16,38 odsto. Cenzus su prešle i stranka G17 plus sa osvojenih 6,79 odsto glasova, koalicija LDP-GSS-SDU-LSV sa 5,33 odsto glasova i Socijalistička pratija Srbije sa 5,64 odsto glasova.\nSlične podatke saopštio je i Centar za slobodne izbore i demokratiju koji je na osnovu toga izračunao da će Srpska radikalna stranka imati 81 poslanika u parlamentu, Demokratska stranka – 65, kolacija DSS-Nova Srbija dobila je 47 poslaničkih mesta, G17 plus - 19 mandata, Socijalistička partija Srbije 16 mandata, a Liberalno - demokratska partija 15 mandata.\nMoguća vlada pro-zapadnog demokratskog bloka\nPredsednik Demokratske stranke Boris Tadić izrazio je zadovoljstvo takvim rezultatom i izjavio da će njegova partija u pregovore o sastavu nove vlade ući sa zahtevom da ima premijera.\nI lider Demokratske stranke Srbije Vojislav Koštunica izrazio je zadovoljstvo postignutim rezultatom njegove stranke. Ocenio je da sada predstoje razgovori o formiranju nove vlade i naglasio da će njegova stranka izaći sa platformom za pregovore o sastavu te vlade.\nPredsednik G17 plus Mlađan Dinkić kazao je da bi bilo najbolje da novu vladu formiraju Demokratska stranka, Demokratska stranka Srbije i G17 plus koje zajedno imaju 132 mandata. Jedini uslov G17 plus za učešće u takvoj vladi je da sve stranka daju svoje najbolje ljude, rekao je Dinkić.\nMeđutim, politički analitičar Vladimir Goati ocenio je da će pregovori o formiranju vladajuće koalicije biti mukotrpni i teški i da će najviše problema biti oko izbora premijera i ministara pravde i policije.\nI drugi poznavaoci političkih prilika u Srbiji očekuju da bi stranke takozvanog demokratskog bloka mogle da formiraju buduću vladu, ali upozoravaju, da postoji mogućnost da vlada ne bude formirana zbog loših odnosa u tom bloku stranaka.\nGeneralni sekrtar Evropskog pokreta u Srbiji, Ksenija Milivojević, smatra da će pregovori o novoj koalicionoj vlasti biti teški jer su stranke demokratskog bloka programski različite i "nemaju istorijat uspešne saradnje". Ona ipak kaže da su rezultati izbora "pobeda demokratskih snaga u najširem smislu, jer je otvorena mogućnost formiranja demokratske vlade".\nSlobodan Vučetić, bivši predsednik Ustavnog suda, ceni da bi eventualna vlada DS, DSS i G17 sa 132 poslanička mandata "imala relativno stabilnu skupštinsku većinu", će u pregovore te tri stranke biti teško uključena koalicija stranaka okupljena oko LDP-a, zbog njenih loših odnosa sa DSS.\nSvet očekuje da se vlada formira što pre\nVećina gradjana Srbije podržala je sigurnu i prosperitetnu budućnost u evroatlanskoj zajednici i sada je na izabranim liderima da formiraju vladu koja će ostvariti ciljeve Srbije okrenute ka daljem napretku, saopštio je ambasador SAD u Beogradu Majkl Polt.\nKako je prenela Ambasada SAD u Beogradu, u izjavi povodom parlamentarnih izbora u Srbiji, on je naveo da "preliminarne ocene pokazuju da su izbori održani u nedelju bili slobodni i pošteni".\n"Želim da uputim čestitke narodu Srbije. Sjedinjene Države žele da nastave da saradjuju s vama i vašim vodjstvom u cilju ostvarenja demokratskih principa iz oktobra 2000. godine", poručio je Polt.\nPredsednik Evropske komisije Žoze Manuel Barozo izjavio je danas da su "demokratske snage zajedno dobile većinu" na izborima u Srbiji i naglasio da je Evropska unija "očigledno time zadovoljna". Barozo je, obraćajući se novinarima u Luksemburgu, istakao da "ponovo želi da kaže Srbima da mi mislimo da je njihovo mesto u Evropi, među nama, u Evropskoj uniji, ako oni ostave za sobom nacionalističku prošlot i u potpunosti sarađuju s Evropom".\n"A Evropa želi da ima Srbiju uz sebe", dodao je predsednik Evropske komisije.\nNemački ministar inostranih poslova Frank-Valter Štajnmajer je pozdravio ishod parlamentarnih izbora u Srbiji i najavio da će "trojka" Evropske unije (EU) uskoro posetiti Srbiju.\nŠtajnmajer je u Briselu uoči sastanka šefova diplomatija EU pozdravio to što su na izborima "demokratske snage u Srbiji dobile više od dve trećine glasova".\n"To nudi dobre pretpostavke za stvaranja vlade koja će Srbiju povesti evropskim putem", rekao je Štajnmajer. Istovremeno je naglasio da "EU želi da Srbiju podrži na tom putu".\nŠtajnmajer je rezultat Srpske radikalne stranke (SRS) nazvao "očekivanim".\nGeneralni sekretar Saveta Evrope Teri Dejvis ocenio je u Strazburu da je većina gradjana Srbije na parlamentarnim izborima, 21. januara, pokazala da "više voli bolju budućnost od reciklirane prošlosti".\n"Ohrabren sam kako odvijanjem izbora u Srbiji, tako i velikim brojem ljudi koji su glasali. Rezultati izbora pokazuju da većina gradjana Srbije više voli bolju budućnost od reciklirane prošlosti", ocenio je u saopštenju generalni sekretar Saveta Evrope, ukazujući da je sada izazov formiranje stabilne i efikasne vlade koja će što je moguće pre biti operativna.\nOn veruje da je to posebno važno zato što Srbija u maju preuzima od San Marina predsedavanje Komitetom ministara Saveta Evrope.\nIzbori u Srbiji bili su slobodni i pravedni i obezbedili su građanima da se slobodno opredele za jednu od političkih opcija, zaključak je posmatračke misije Odeljenja OEBS-a za demokratske institucije i ljudska prava (ODIHR). Predsedavajući Parlamentarne skupštine OEBS-a Goran Lenmarker rekao je na konferenciji za novinare u Beogradu da je "impresioniran" profesionalnošću kojom su izbori organizovani i sprovedeni. On je dodao da posmatrači nisu zabeleželi značajnije nepravilnosti. Lenmarker je izrazio zadovoljstvo što su kampanja i sam tok glasanja protekli u mirnoj atmosferi.\nU Haškom tribunalu nisu želeli da komentarišu rezultate parlamentarnih izbora u Srbiji, ali je još jednom izraženo očekivanje da će buduća vlada, bez obzira ko će je formirati, "u potpunosti saradjivati" s tim sudom.\n"Bez obzira na sastav buduće vlade, očekujemo da će ona u potpunosti saradjivati", rekao je Frans presu portparol Tribunala u Hagu Refik Hodžić.\nOn je istakao da je "zadatak svake vlade da poštuje medjunarodne obaveze koje je preuzela Srbija, a njena prva medjunarodna obaveza jeste saradnja s tribunalom kada je u pitanju izručenje optuženih".


Ana Pejović: Kroz tri javna poziva do radnog angažovanja 100 nezaposlenih lica\nNaslovnica Sjeverni Sandžak Prijepolje Ana Pejović: Kroz tri javna poziva do radnog angažovanja 100 nezaposlenih lica\nJavni poziv za subvenciju za samozapošljavanje namenjen je nezaposlenim licima koji se nalaze na evidenciji NSZ, a imaju završenu obuku „Put do uspješnog preduzetnika“.Traje do 21. jula, a za ovaj poziv planirana su sredstva u iznosu od 7,5 miliona dinara. Bespovratnim sredstvima za pokretanje sopstvenog biznisa može da se nada 50 lica.\nU pitanju su jednokratni iznosi od 200.000 dinara za nezaposlena lica, 220.000 za lica koja su proglašena viškom u firmama u kojima su radili, dok je iznos od 240.000 dinara namenjen osobama sa invaliditetom – istakla je direktorka Filijale NSZ Prijepolje Ana Pejović i dodala da su oni koji dobiju subvenciju obavezni da godinu dana obavljaju registrovanu delatnost i da redovno uplaćuju poreze i doprinose po osnovu socijalnog osiguranja.\nJavni poziv za realizaciju sprovođenja javnih radova, koji je otvoren do 14. juna, namenjen je radnom angažovanju teže zapošljivih lica, na period od 4 meseca. Mogu se sprovoditi u oblastima socijalne zaštite i humanitarnog rada, održavanja i obnavljanja javne infrastrukture, održavanja i zaštite životne sredine i prirode, kao i u oblasti kulturne delatnosti za koju se isključivo angažuju osobe sa invaliditetom.\nSredstva koja se izdvajaju za ovu namenu koriste se za isplatu naknade zarade za lica koja su angažovana na javnim radovima u iznosu od 22.000 dinara i poslodavcima koji će na ime sprovođenja javnih radova dobiti po 2.000 dinara za svako lice koje angažuju. U planu je da radno angažujemo 50 lica za javne radove za šta smo izdvojili 7,5 miliona dinara – rekla je Ana Pejović.\nPrema rečima Ane Pejović, javni poziv namenjen poslodavcima za zapošljavanje kategorije teže zapošljivih lica već je završen, a za zapošljavanje 10 lica izdvojeno je 2,5 miliona dinara.Tokom 2018. godine, kroz ova tri javna poziva, u Prijepolju su radno angažovane 84 osobe, 44 kroz javne radove, 8 kroz subvenciju poslodavcima, dok su 32 osobe dobila sredstva za pokretanje neke vrste sopstvenog biznisa.


Rusija zabranila uvoz jabuka iz BiH | Trebinje Danas\nRuska Federacija obustavila je uvoz jabuka iz Bosne iz Hercegovine zbog sumnje u reeksport.\nKako nezvanično saznaju Nezavisne novine, voće je u ovu zemlju pokušalo uvesti jedno preduzeće iz Bijeljine.\nOvo je drugi put u posljednjih nekoliko godina da Rusija obustavlja uvoz voća a prema riječima onih koji su dobro upućeni, za očekivati je da ruska strana ovaj put ne bude toliko blagonaklona.\nMinistar spoljne trgovine i ekonomskih odnosa BiH Mirko Šarović izjavio je Srni da je Ruska Federacija ponovo uvela zabranu za uvoz jabuka iz BiH koja stupa na snagu ponedjeljak, 22. januara.\n"Ruska strana obavijestila je Upravu za zaštitu zdravlja bilja BiH da će od 22. januara stopirati izvoz jabuka iz BiH do daljnjeg, odnosno, dok se ova situacija ne riješi. Razlog za uvođenje ove mjere jeste što je kompanija iz Bijeljine prepakivala, prema navodima ruske strane, jabuke porijeklom iz Poljske i izvozila ih u Rusiju", rekao je Šarović.\nMinistar spoljne tregovine i ekonmskih odnosa je pojasnio da je sertifikat za sporne jabuke izdala fitosanitarna inspekcija u Brčko distriktu.\n"O daljim aktivnostima koje će preduzeti nadležne institucije blagovremeno ćemo obavijestiti javnost narednih dana. Zatražićemo i razgovore sa ruskom stranom kako bi otklonili i ponovo uspostavili izvoz u Rusku Federaciju", dodao je Šarović.


Kosovu od EU još 26,5 miliona evra pomoći - Gorapress.net\nNa Kosovu 609 novoobolelih, preminulo još 13 osobaNa Kosovu 704 novozaražena, devet osoba preminuloHoti upozorio na moguće pooštravanje meraMustafa: Bolje je postići sporazum, nego izaći na izboreTafalari: DPK drži u rukama sudbinu vladajuće koalicije, verovatno idemo na vanredne izbore\n20.11.2020. u 16:57\nEvropska unija obezbedila je dodatnih 26,5 miliona evra pomoći Kosovu za prevazilaženje posledica pandemije korona virusa, a prva uplata od 20,5 miliona očekuje se pre kraja ove godine.\nOvaj vid podrške EU predstavlja pomoć kosovskom budžetu za ublažavanje krize izazvane pandemijom korona virusa.\nUgovor su danas potpisali šef Kancelarije EU na Kosovu Tomaš Sunjog i kosovski premijer Avdulah Hoti, nakon sastanka na kojem se vlada obavezala da osmisli jasne kriterijume i dobro ciljane mere za korišćenje ovih fondova.\nAmbasador Sunjog je izrazio zadovoljstvo što EU na konkretan način pomaže u ovoj teškoj situaciji.\n„Fondovi EU će naročito biti korišćeni da se pomogne mikro-preduzećima i samozaposlenima kako bi se poboljšala njihova finansijska likvidnost preko Kosovskog fonda za kreditne garancije, za grantove i subvencije za farmere, kao i da se pomogne manjinskim zajednicama koje su najteže pogođene pandemijom. Fondovi EU će biti podrška i za biznise koji su fokusirani na izvoz roba i usluga“, stoji u saopštenju EU.\nOvaj najnoviji vid podrške EU usledio je nakon budžetske podrške od 10 miliona evra u julu, zajma za makro-finansijsku pomoć od 50 miliona evra koji je uplaćen u oktobru, kao i hitne podrške i pomoći za zdravstveni sistem koja je isporučena ranije ove godine.\nHoti o dečijem dodatku: U toku reforma socijalnih davanja\nNa Kosovu 807 novoobolelih, 2 iz opštine Dragaš


Potreban razvoj uz očuvanje okoline\nPrivredni razvoj Crne Gore mora biti ostvaren bez iscrpljivanja kumulativnih potencijala i oštećenja bilo kojeg dijela društva, uvažavajući najviše standarde zaštite okoline, i usklađujući ih sa dugoročnim nacionalnim socijalnim i ekonomskim interesima, ocijenio je predsjednik Skupštine, Ivan Brajović. On je danas otvorio Segment na visokom nivou koji se održava u okviru Šestog zasijedanja Arhuske konvencija i PRTR Protokola u Bečićima.\nPojašnjeno je da je riječ o skupu koji okuplja zvaničnike visokog nivoa, uključujući ministre, zamjenike ministara, državne sekretare, druge šefove delegacija i specijalne goste.\nBrajović je, kako je saopšteno iz njegovog kabineta, istakao da su aktivnosti na pregovorima u okviru Poglavlja 27 koje se odnosi na pitanja životne sredine započeta 2012. godine.\nOn je podsjetio da je riječ o jednom od najzahtjevnijih poglavlja, prije svega zbog svoje obimnosti i kompleksnosti kao i zbog dinamike izmjene zakonodavstva na nivou Evropske unije koja je izuzetno izražena u toj oblasti.\n"U oblasti životne sredine čekaju nas zakonodavni, implementacioni i finansijski zadaci. I dok je harmonizacija zakonodavstva prilično napredna, implementacija propisa i izgradnja neophodne ekološke infrastrukture je od kritične važnosti za uspjeh čitavog procesa“, kazao je Brajović.\nOn je, kako se navodi, razgovarao sa izvršnom sekretarkom Ekonomske komisije Ujedinjenih nacija za Evropu (UNECE) Olgom Algarijevom o značaju održavanja konferencije za povećanje svijesti o potrebi održivog razvoja.\n"Bilo je riječi o podršci koju UNECE pruža Crnoj Gori i drugim državama u izgradnji kapaciteta za usvajanje i sprovođenje odgovarajućih zakona koji proističu iz Arhuske konvencije i PRTR Protokola“, piše u saopštenju.\nNavodi se da su se sagovornici saglasili da je Crna Gora učinila značajne korake u oblasti zaštite životne sredine i održivog razvoja, imajući u vidu da implementacija rješenja u tim oblastima iziskuje značajna finansijska sredstva.\nBrajović je naglasio da javnost u sve većoj mjeri očuvanje životne sredine usvaja kao svoju potrebu, a ne obavezu.\nOn je istakao odličnu saradnju sa sistemom Ujedinjenih nacija u Crnoj Gori, poput UNICEF i UNDP-a.


Peterburški forum — ključna karika za razmatranje globalnih energetskih problema - 17.06.2016, Sputnik Srbija\nNa marginama Peterburškog međunarodnog ekonomskog foruma (PMEF 2016) bivši premijer Australije Kevin Rad izjavio je da forum definitivno treba da posete svi... 17.06.2016, Sputnik Srbija\n12:37 17.06.2016 (Osveženo: 14:32 17.06.2016)\n© Sputnik / Vladimir Astapkovič / Uđi u foto-galerijuXX Peterburški međunarodni ekonomski forum\n„PMEF je koristan zato što je za ljude koji su zainteresovani za oblast svetske energetske politike ovo događaj koji ne treba propustiti. Ovde dolaze svi ključni igrači energetskog sektora: dobavljači, potrošači, predstavnici industrije obnovljivih izvora energije i tradicionalne energetske industrije — nafte, gasa i uglja. Kada je reč o nekom pitanju u okviru strategije za budućnost, PMEF, iz mog ugla, predstavlja sastavni deo globalne debate. Lepo je videti kako se ovde na razuman i racionalan način razgovara o pitanjima globalne energetske bezbednosti i snabdevanju energijom“, rekao je Rad.\nBivši premijer Australije takođe smatra da je neophodno da se promeni opšti neprijateljski stav Zapada prema Rusiji, ali je za to potreban direktan dijalog.\n„Mudrost u međunarodnim odnosima počinje od shvatanja kako druga osoba misli, zašto tako misli, u šta veruje i tek tada mogu da se razumeju njegovi postupci i načini za nalaženje kompromisa za buduću saradnju“, objasnio je on.\n„Što se tiče međunarodnih odnosa, ja imam prilično jednostavan pristup: uvek je bolje govoriti nego ne govoriti, uvek je bolje pokušati da se shvati pristup drugih ljudi nego da se ne shvati“, zaključio je Rad.


Kad je karantin dosadan - slupao Rendž Rover u papučama, transfer u Junajted propada!? (foto)\nIzvor: Sportske.net, 29.Mar.2020, 23:46 (ažurirano 02.Apr.2020.)\nNije lako u karantinu...\nPandemija Korona virusa najveći je problem čitavog čovečanstva u ovom trenutku, ali fudbaler Aston Vile Džek Griliš ima jedan problem više.\nEngleski mediji prenose da je ofanzivni vezista učestvovao u saobraćajnoj nezgodi kada se rano jutros svojim Rendž Roverom zakucao u dva parkirana automobila u jednom od birmingemskih naselja.\nNa internetu su se pojavile >> Pročitaj celu vest na sajtu Sportske.net << slike fudbalera na licu mesta i to u papučama, dok jedni tvrde da je bio u alkoholisanom stanju, drugi veruju da nije imao nikakve veze sa incidentom.\nOno što može biti indikator da je nestašni dečko engleskog fudbala ipak učestvovao u svemu jeste to da Vila čitavog dana ne može da dobije Griliša kako bi ljudi u klubu saznali pravu istinu.\nGriliš je velika želja Mančester junajteda koji će nakon ovog incidenta dobro razmisliti o dovođenju 24-godišnjeg fudbalera koji blista na terenu, dok je van terena to malo drugačija priča...\n— dale kro walcott (@Dwalcottkro) 29. март 2020.\nPogledaj vesti o: Rover, Incident\nIzvor: Kurir, 30.Mar.2020, 17:37


O projektu WeB | COL - Company Online\nProjekat WEB – We Enforce Businesess je projekat finansiran od strane Evropske unije iz Fonda za pretpristupnu pomoć IPA.\nImplementator projekta je Područna privredna komora Banja Luka, a partneri u projektu su: Privredna komora Republike Srpske, Privredna/gospodarska komora FBiH, Privredna komora Unsko-sanskog kantona, Privredna komora kantona Sarajevo i Područna privredna komora Doboj. Kao saradnici u projektu učestvuju Privredna komora Beograda, kao i deset komora iz Bosne i Hercegovine.\nImplementacija projekta je započela 1. januara 2013. godine i trajaće 24 mjeseca. Ukupan budžet projekta iznosi 239.830 evra, od čega 90% predstavlja finansiranje Evropske unije, a 10% sufinansiranje komora.\nSam projekat se sastoji iz dvije grupe aktivnosti: jačanje kapaciteta privrednih komora te podizanja svijesti o upotrebi IKT. Ovim projektom želimo podržati i ojačati mrežu privrednih komora u BiH saradnju i razmjenu znanja i iskustva između njih, da bi postali jači u dijalogu sa vlastima.


Prvi koraci u procesu zaštite srpskog jezika i ćirilice - Pan radio\nutorak, 24 avgust 2021 11:50\nTekst nacrta zakona o zaštiti, očuvanju i upotrebi jezika srpskog naroda i srpske ćirilice nalazi se u fazi usaglašavanja sa odredbama predloženih rješenja Srbije, potvrđeno je Glasu Srpske u Ministarstvu prosvjete i kulture Republike Srpske.\nPriča o zaštiti i upotrebi srpskog jezika i ćirilice pokrenuta je prije nekoliko godina u Srbiji, a zatim se prelila i u Srpsku.\nPredstavnici Srba s obje strane Drine dogovorili su se da do 15. septembra – Dana jedinstva, usvoje ove nacrte zakona.\nU Ministarstvu su izrazili očekivanje da će Narodnoj skupštini u navedenom roku biti predloženo donošenje zakona, sa rješenjima koja će na najbolji način da štite i afirmišu jezik i pismo srpskog naroda, ne samo kao ustavnu tvorevinu, već i kao dio kulturnog i nacionalnog identiteta, odnosno kao dio kulturnog nasljeđa srpskog naroda.\nNaglašeno je i da će sve aktivnosti u idućem periodu biti usmjerene ka zaštiti i očuvanju jezika srpskog naroda i srpske ćirilice.\nBiće stvarane i preduzimane, kako kažu, potrebne mjere za jačanje svijesti o značaju njegovog korišćenja, te širena saznanja o vrijednostima i značaju jezika srpskog naroda i srpske ćirilice kao dijela kulturnog i nacionalnog identiteta.\n– Kao jedan od prvih koraka planirano je organizovanje konferencije o zaštiti i promociji kulturnog nasljeđa, gdje bi prvi dio konferencije bio posvećen upravo jeziku i ćirilici, kao karakterističnom elementu kulturnog i nacionalnog identiteta – navode u Ministarstvu prosvjete i kulture Srpske.\n20. 01. 2022. u 06:58


Najnovije vesti za hashtag #srbija\nPregled povezanih vesti • Oznaka: #srbija\nŽenska rukometna reprezentacija Srbije od 12.30 sastaje se sa selekcijom Norveške u meču trećeg kola Svetskog prvenstva koje se održava u Japanu. Direktan prenos meča je na Prvom programu RTS-a, strim na RTS… [...]\nGde se radi najduže, a gde je radni vek najkraći\nRadnik u EU u proseku radi 36 godina. Radni vek danas je tri godine duži nego 2000. godine. Srbija je ispod proseka EU. Nikola Altiparmakov iz Fisklanog saveta kaže za RTS da je… [...]\nRukometašice sutra protiv Angole startuju na SP u Japanu\nTrnovit je put do olimpijskih kvalifikacija, a kamoli do pobedničkog postolja. Rukometašice beže od velikih reči, obećavaju samo da će učiniti sve da na 24. Svetskom prvenstvu ostvare što bolji plasman. Srpkinje se… [...]\nStopa nezaposlenosti u Srbiji najmanja od 1995. godine: Manja od 10%\nPrvi put otkako se meri nezaposlenost u Srbiji, od 1995, njena stopa je manja od 10 odsto. Građani Srbije su pokazali da marljivošću, strpljenjem, trpeljivošću i velikim radom možemo zemlju koja je imala… [...]\nKoji su brendovi najbolji u Srbiji\nKrajem godine, već tradicionalno, Privredna komora i Ministarstvo trgovine dodeljuju priznanje "Najbolje iz Srbije". Među najboljima su i ove godine "Karneksova" jetrena pašeta, "Zaječarsko pivo" i koncern "Bambi". Potrošači i stručni žiri ovoga… [...]\nRepublički zavod za statistiku saopštio je danas da su, prema preliminarnim procenama, ukupni troškovi za zaštitu životne sredine u Srbiji prošle godine iznosili oko 3,8 milijardi dinara. U pitanju je povećanje od 11,2… [...]\nKo vozi najstarije automobile u Srbiji\nAutomobil u Srbiji u proseku je star nešto više od 17 godina, a najnoviji podaci pokazuju da najveći broj polovnjaka ima preko 14 godina. Praktično, samo u ovoj godini, dakle za 11 meseci… [...]\n"Uočen si" – novi trend među tinejdžerima, da li su svesni rizika\n"Spotted" – društvenim mrežama širi se novi trend među mladima koji je zabrinuo i roditelje i stručnjake, dok tinejdžeri odgovaraju: "Dižete paniku bez potrebe." Državna sekretarka u Ministarstvu trgovine, turizma i telekomunikacija Tatjana… [...]\nSkrojen budžet za sledeću godinu – na šta će država trošiti novac\nPredlogom Zakona o budžetu predviđaju se ukupni prihodi od 1.314,5 milijardi i rashodi u visini 1.334,7 milijardi dinara. Ministar finansija Siniša Mali poručio je da se predlogom označava završetak procesa konsolidacije javnih finansija… [...]\nDok vina iz Srbije sve češće osvajaju prestižne nagrade na svetskim festivalima, država najavljuje veću novčanu pomoć vinarima i pomoć da se vina iz Srbije na svetsko tržište plasiraju pod zajedničkom etiketom. Na… [...]\nŠokantni podaci o ostavljenoj deci\nNapušteni, sa smetnjama u razvoju, zanemareni ili siromašni - ovo su neki od razloga zbog kojih deca u Srbiji završe na evidenciji Centra za socijalni rad. Uvreženo je mišljenje da takve dece nije… [...]\nKada će u Srbiji osvanuti natpisi "Nedeljom ne radimo"?\nCrnogorski radnici će od sada odmarati nedeljom, u Hrvatskoj je ovakav scenario uskoro vrlo moguć, dok je Srbija još uvek daleko od ove odluke. Ovako se ukratko može opisati budućnost srpskih radnika koji,… [...]


Tanjug 19. aprila 2021. 17:37\nBEOGRAD – Ministarstvo za brigu o selu objavilo je danas konkurs za dodelu bespovratnih 500 miliona dinara zadrugama ove godine, a ministar Milan Krkobabić kaže da će prvih put moći da konkurišu i zadruge na teritoriji Kosova i Metohije.\nOn očekuje da će zahvaljujući tim sredstvima biti pomognuto još 50 do 60 zadruga u Srbiji.\nTakođe, najveći iznos predviđen za turističke, zanatske i socijalne zadruge iznosi 7,5 miliona dinara.\n„Ovo je četvrta godina našeg anagažovanja da zadruge u Srbiji zažive iznova i ide sve bolje. Trenutno je oko 900 novih zadruga formirano u Srbiji. S obzirom da se 100 zadruga godišnje gasilo, 900 novih obećava da zadrugarski duh nije ugašen.\nObećava da polako prihvatmao savremene evropske trendove, jer zadrugarstvo je evropski koncept, namenjen pre svega malima u poljoprivredi, koji imaju i usitnjen posed“, rekao je Krkobabić Tanjugu.\nInače, 1,7 milijardi dinara je do sada bespovratno dodeljeno za 152 zadruge širom Srbije.\nKrkobabić ističe da zadruge imaju za cilj da male proizvođače učine globalnim prozivođačima i da njihov proizvod stigne u prodavnicu i da bude naplaćen.\nObjašnjava da je cilj zadruge da pomogne prozvođaču kod repromaterijala, pripremnih radova, od proizovdnje do plasmana, da se bavi istraživanjem trzizšta, utvrđivanjem kvaliteta, zatim za transfer znanja i tehnologije i drugo, a sve kako bi se povećali prinosi i zarada poljoprivrednika.\n„Od toga samo 106.000 uplaćuje doprinose za PIO“, naveo je za Tanjug ministar za brigu o selu.\nGovoreći o danas objavljenom konkursu koji predviđa pola milijarde dinara za zadruge, ističe da država nikada nije na takav način krenula da pomaže poljoprivredniku.\nKrkobabić je pozvao i zadruge sa teritorije KiM da konkurišu i izrazio očekivanje da da bar dve zadruge dobiju ta sredstva od države.\nTako ćemo dobiti još 50 do 60 fabrika pod otvorenim nebom“, naglasio je Krkobabić.\nProgram i obrazac prijave se mogu preuzeti na sajtu Ministarstva za brigu o selu www.mbs.gov.rs.


Magazin NIN - 2497, NOVEMBAR 5 1998\n2497, NOVEMBAR 5 1998\nPOLITIKA UMESTO PENZIJE\nImenovanje jednog od najuticajnijih oficira, komandanta vazduhoplovstva, za zamenika ministra samo je\ndokaz da se resavanje krize sa vojne opcije preselilo u sferu politike\nVojna vest nedelje da je general-pukovnik Ljubisa Velickovic, dosadasnji komandant Ratnog vazduhoplovstva i protivvazdusne odbrane, postao zamenik ministra za odbranu, izazvala je niz nagadjanja i pitanja u javnosti. Kadrovske promene medju visokim oficirima uvek izazivaju paznju, a ova najnovija ima posebnu specificnu tezinu jer se dogodila istovremeno sa dolaskom NATO oficira u Jugoslaviju i pocetkom izvidjackih letova nad Kosovom.\nTe dve cinjenice se dovode u vezu zato sto je pilot Velickovic bio predvodnik RV i PVO, vida koji bi, da je nekim nesrecnim slucajem do sukoba sa NATO avijacijom doslo, prvi bio na udaru bombi i prvi bi morao da reaguje. Vojnik Velickovic se za taj trenutak pripremao. Bio je, tvrdilo se, spreman da se suprotstavi nezeljenom napadu. Uostalom, skole koje je prosao i komandne duznosti generisale su znanje bas za takav trenutak.\nNovine su objavile ("Novosti"), M. Lazanski) da je general Velickovic bio "ljut i razocaran" zbog svega sto se dogadjalo oko vazdusne kontrole nad Kosovom, "pa se nije ni pojavio u komandi RV posle dolaska NATO oficira". Za manje upucene citaoce treba reci da su oficiri NATO-a za koordinaciju kontrole iz vazduha dobili kancelarije u zemunskoj zgradi komande RV i PVO. Oficir Velickovic, po svemu sudeci, nije mogao da predje preko cinjenice da su kancelarije dojucerasnjeg neprijatelja samo sprat ispod njegove. Mozda je to doziveo kao ogranicavanje svog komandantskog suvereniteta?\nPosle svega, Ljubisa Velickovic nije postao penzioner, vec funkcioner vlade, zamenik ministra. Javnost se odmah zapitala: da li je to napredak u karijeri ili korak unazad? Ni jedno ni drugo, reklo bi se. Imenovanjem general-pukovnika Ljubise Velickovica na mesto u Ministarstvu za odbranu vlast je pokazala da i ubuduce racuna na njega. Sticajem okolnosti, mesto na koje je proslog petka dosao, bilo je upraznjeno posle nedavne smrti generala Ratka Milovanovica.\nLjubitelji analiza, prognoza, izvlacenja kompleksnih zakljucaka iz najsitnijih detalja, sigurno ce dolazak generala Velickovica na sadasnju duznost protumaciti stvaranjem novih i medjusobno oprecnih teorija o novim pravcima kretanja i unutrasnje i spoljne politike nase drzave. Svaka vrsta "nadgradnje" toga tipa pretenciozna je i neutemeljena na cinjenicama. Jedina sigurna cinjenica je da je mesto zamenika ministra za odbranu predvidjeno za vojnika da bi se poboljsale veze izmedju ministarstva, koje se bavi politikom odbrane zemlje, i Generalstaba koji je zaduzen za odbranu. Drugim recima, zadatak ministarstva je, izmedju ostalog, da obezbedi novac za svakodnevni zivot vojske i da nabavlja novu i rashoduje staru vojnu opremu. General Velickovic, do juce jedan od najuticajnijih ljudi u vojnom vrhu, vazno je pojacanje u ministarstvu. Nema sumnje da ce uticaj da zadrzi i na novoj duznosti.\nIako u 53. godini zivota, general Velickovic je jedan od najboljih pilota-lovaca u SRJ. Leti na avionu MiG-29, od prvog dana kada je ovaj tip, oktobra 1987, uveden u naoruzanje RV i PVO. Od tada je nekoliko puta boravio na obuci ili skolovanju u SSSR-u, a kasnije Rusiji. Posle zavrsetka skole nacionalne odbrane dopunio je strateska znanja na generalstabnoj akademiji "Vorosilov" u Moskvi. Jedan je od pilota koji su prosli obuku bojevog gadjanja raketama vazduh-vazduh velikog dometa, nad poligonima Kazahstana, jer kod nas nikada nije bilo poligona razmera potrebnih za takvu obuku.\nSmatra se da je general Velickovic bio izuzetan komandant RV i PVO. Vojnik "do kosti", svojim beskompromisnim postovanjem propisa i sprovodjenjem rigorozne discipline, uspeo je da u najteze vreme, u poslednjih pet godina, sacuva ljudski i tehnicki potencijal vazduhoplovstva i da ga odrzi kao respektivno sredstvo odvracanja, sto je, uostalom, odigralo svoju ulogu u diplomatskim pregovorima sa zvanicnicima NATO-a. Neki objavljeni detalji postignutog sporazuma, kao sto je stvaranje zone od 25 kilometara od kosovske granice u kojoj se ne ukljucuju nisanski radari kad leti avion NATO-a, ili jasno oznacavanje mesta na kome se nalaze mobilni sistemi protivvazdusne odbrane "kub-M" na Kosovu, ukazuju da je NATO zaista o respektovao mogucnosti jugoslovenskog RV i PVO.\nSto se samog sporazuma tice, oni koji misle da izvidjacki letovi NATO aviona nad Kosovom ugrozavaju suverenitet SRJ, nisu culi za medjunarodni Sporazum otvorena neba (Treatdz on Open Skies). To je jedan od niza vojnih sporazuma koji jacaju poverenje medju drzavama. Po sporazumu, svaka drzava potpisnica ima pravo izvidjanja iz vazdusnog prostora teritorije druge drzave potpisnice, ali i obavezu da takve izvidjacke letove obezbede i nad svojom teritorijom. Ukupno 27 zemalja je do sada potpisalo sporazum - sve clanice NATO-a i vecina nekadasnjih clanica Varsavskog ugovora.\nPrema Sporazumu otvorena neba, Rusija je, na primer, prosle godine izvidjackim avionom An-30 letela iznad SAD. Snimane su americke vazduhoplove baze, cak i presretane radio-komunikacije. Istina je da americka stampa o tome nije bas pisala na velika zvona, ali istina je i da americka javnost nije pomislila da ruska kontrola njihove teritorije iz vazduha ugrozava drzavni suverenitet.\nJugoslaviji je pre dve godine nudjeno da potpise Sporazum otvorena neba, ali nasi vojni i drzavni organi nisu tada smatrali da ima mnogo smisla, u uslovima ekonomske iscrpljenosti, trositi novac na izvidjanje drugih zemalja. Sadasnji sporazum sa NATO-om moze da se posmatra i kao vrsta Sporazuma otvorena neba, u kome mi i dalje, stednje radi, pre svega, nemamo interes da organizujemo reciprocna izvidjanja zemalja NATO-a.\nBas tako, kao sto izvidjacki letovi nenaoruzanih NATO aviona nad Kosovom ne predstavljaju nista dramaticno, ni "prekomanda" general-pukovnika Ljubise Velickovica na novu duznost, verovatno izazvana tim letovima, ne mora da predstalja dogadjaj koji obavezno najavljuje bilo kakve velike promene u vojnom vrhu.


Beta 27. maja 2021. 12:30\nNezavisno društvo novinara Vojvodine (NDNV) osudilo je danas pretnje bosanskohercegovačkom novinaru Draganu Bursaću i apelovalo na institucije u regionu da omoguće novinarima slobodu rada i kretanja.\nNovinar iz Banjaluke Dragan Bursać, koji je i kolumnista portala Autonomija i laureat ovogodišnje regionalne novinarske nagrade NDNV-a, primio je eksplicitne pretnje smrću putem društvenih mreža.\nBursać u svojim kolumnama se bavi posledicama nacionalističkih politika, revizije istorije i nasledja ratova vodjenih 90-ih godina.\n„Nažalost, svedočimo već tri decenije da dominantni nacionalistički narativi pogubno deluju i na posleratne generacije jer naša društva drže u stalnim tenzijama i na ivici sukoba. Takvi narativi onemogućavaju normalan život gradjana jer im se stalno serviraju neki novi ‘neprijatelji’, kako bi se zamaglila odogovornost političkih i drugih elita“, piše u saopštenju.


VojvodinaCafe - Festival "Chill&Beer" u subotu na Ribljoj pijaci\nFestival "Chill&Beer" u subotu na Ribljoj pijaci\nVest objavljena: 22.10.2015 07:25\nJКP “ Tržnica“ Novi Sad pod pokroviteljstvom Amstel Premium Pilsener piva po prvi put organizuje „Chill and Beer” festival, odnosno „najljuću“ svirku u gradu u jedinstvenoj pivnici na otvorenom. Na Ribljoj pijaci, 24. oktobra 2015. godine (subota) sa početkom od 17 časova, Novosađani će imati priliku da na jednom mestu uživaju u nastupu grupe „Love Hunters“, ljutoj hrani i čuvenom Amstel Premium Pilsener pivu po promotivnoj ceni.\nŠto se muzičkog dela programa tiče, pored „Love Huntersa” za dobro raspoloženje biće zaduženi i popularni novosadski „Oldtimersi” kao i gosti iznenađenja. Gastronomski spektakl upriličiće idejni tvorci i organizatori „Balkan Chilli” i „Balkan Ajvar“ festivala, koji se u našoj zemlji sa uspehom održava treću godinu zaredom. Posetioci će imati priliku da probaju specijalitete od mesa sa brojnim prilozima na bazi ljute paprike, od kojih pojedini imaju zaista unikatan i egzotičan „šmek“. Najhrabriji će moći da učestvuju u takmičenju u brzom jedenju ljutih papričica, a za pobednike će biti obezbeđene nagrade.\nBudite deo „Chill & Beer“ festa, ulaz je slobodan za sve ima mesta.


Strateške investicione prilike za NR Kinu i Hong Kong\nNemanja Jevtović, viši saradnik za strateška ulaganja u Razvojnoj agenciji Srbije, predstavio je članovima delegacije ekonomsku perspektivu i investicione mogućnosti u Srbiji, dok su predstavnici vodećih srpskih kompanija govorili o svojim infrastrukturnim projektima.\nJevtović je istakao da je strateški prioritet Vlade Republike Srbije i RAS-a podsticanje i sprovođenje svih privatnih inicijativa, odnosno investicionih projekata koji podrazumevaju kreiranje novih radnih mesta i novog privrednog ambijenta.\n“Ova delegacija i ovdašnja poseta matične Kine, kako oni kažu, i specijalne provincije Hong Kong veoma je važna i nimalo ne zastajkuje za prethodnim posetama, potogovo imajući u vidu da sve posete ovog tipa zapravo služe u formiranju jednog klastera, kako infrastrukturno investicionog s jedne strane, tako i klastera koji podrazumeva privatne inicijative, odnosno one investicione projekte koji će podstaći i podići našu privrede”, kazao je Nemanja Jevtović.\n“Sve je više kompanija koje dolaze i osnivaju proizvodne pogone kod nas, traže mogućnost da uz proizvodni pogon koji je industrijskog tipa donesu visoku vrednost kroz istraživanje i razvoj i upošljavanje mladih talenata Srbije, kojih sve više ima i koji traže ovakve prilike da se dokažu u zemlji i svetu. U tom kontekstu možemo svakako očekivati nastavak ove istorijske šanse i prilike naše zemlje u odnosu sa Narodnom Republikom Kinom, sa težnjom da dovodimo i sprovodimo nove investicije”, rekao je Jevtović.


Ove dve ekipe u proseku postižu manje od 1 gola po utakmici! - Sportske novosti\nNaslovna Fudbal H2H Fudbal Ove dve ekipe u proseku postižu manje od 1 gola po utakmici!\nOve dve ekipe u proseku postižu manje od 1 gola po utakmici!\nDanas od 16 časova po našem vremenu u okviru 25. kola engleske League Two očekuje nas utakmica u kojoj će Cambridge United dočekati Lincoln City.\nCambridge United trenutno zauzima 22. mesto na tabeli, pa su u dosadašnjem toku sezone od njih lošiji samo Macclesfield i Notts County. Nakon 24 kola na svom kontu imaju 23 osvojena boda, a do danas su uspeli da ostvare 6 pobeda, 5 remija i 13 poraza.\nLincoln City se nalazi na 1. poziciji sa 47 osvojenih bodova, što je 4 više od drugoplasiranog Milton Keynes Donsa, pošto su na 23 odigrane utakmice uspeli da dođu do učinka od 14 pobeda, 5 remija i 4 poraza.\n20.10.18 LT Lincoln Cambridge Utd 1 : 1\n09.02.18 LT Cambridge Utd Lincoln 0 : 0\n14.10.17 LT Lincoln Cambridge Utd 0 : 0\n18.04.14 NL Lincoln Cambridge Utd 1 : 0\n24.08.13 NL Cambridge Utd Lincoln 1 : 0\n01.04.13 NL Lincoln Cambridge Utd 0 : 0\nNa poslednjih 6 međusobno odigranih utakmica ove dve ekipe postigle su svega 4 pogotka što je gledajući prosek manje od jednog gola po utakmici. Do sada ni jednom nismo imali priliku da vidimo više od 2 pogotka, a na čak 5 mečeva bio je prolazan i tip ”NG”.\n[0-2] 1,65 (6 od poslednjih 6)\n[NG] 1,80 (6 od poslednjih 6)\nPrethodni tekstTiket dana – 29. decembar 2018.\nSledeći tekstATP Brizbejn: Kecmanović na korak od glavnog žreba


VDT: Odbačena krivična prijava za depozite Atlas banke - Vijesti.me\nU PREDMETU KOJI JE FORMIRALO SPECIJALNO TUŽILAŠTVO\nVDT: Odbačena krivična prijava za depozite Atlas banke\n“Sada odbacuju krivičnu prijavu, ne zna se čiju, u istom predmetu, i o tome me obavještavaju, dok ne govore šta se desilo sa sopstvenim izviđajem koje je tužilaštvo pokrenulo otvarajući predmet”, kazao je poslanik Aleksandar Damjanović Edit\n4135 pregleda 4 komentar(a)\nAtlas banka (Foto: Savo Prelević)\nMINA Business 22. oktobar 2019, 16:32\nIz VDT-a su, odgovarajući na dopis nezavisnog poslanika Aleksandra Damjanovića, saopštili da je podnosilac krivične prijave obaviješten da ima pravo da podnese pritužbu na rješenje o njenom odbacivanju, te da shodno odredbi člana Zakonika o krivičnom postupku može preduzeti gonjenje.\n„U vezi sa dopisom kojim ste tražili informaciju o fazi predmeta SDT-a formiranom povodom provjere zakonitosti korišćenja depozita klijenata Atlas banke tokom trajanja privremene uprave CBCG, nakon pribavljanja izvještaja od SDT-a od 4. oktobra, obavještavamo vas da je u predmetu donijeto rješenje o odbacivanju krivične prijave“, navodi se u dopisu.\nSDT je u maju formiralo predmet o tome kako je privremena uprava Atlas banke umanjila depozite za 21,8 miliona eura zatvaranjem kredita jednih klijenata depozitima drugih.\nDamjanović je u emisiji Argumenti na Javnom servisu polovinom aprila kazao da je to nezakonito.\nOn je agenciji Mina-business rekao da je iz VDT-a, nakon toga, dobio obavještenje da su samoincijativno otvorili predmet u fazi izviđaja.\n“Sada odbacuju krivičnu prijavu, ne zna se čiju, u istom predmetu, i o tome me obavještavaju, dok ne govore šta se desilo sa sopstvenim izviđajem koje je tužilaštvo pokrenulo otvarajući predmet”, dodao je Damjanović.\nOn je najavio da će tražiti pojašnjenje od VDT-a radi li se o istom predmetu, jer je evidentno da je tokom trajanja privremene uprave prekršen Zakon o bankama i da su umanjeni i depoziti Atlas banke tako što su krediti jednih klijenata zatvarani kompenzacijom sa depozitima drugih, što zakon izričito zabranjuje.\nAtlas banka bila je pod privremenom upravom od 7. decembra prošle godine do 6. aprila, kada je uveden stečaj nakon neuspjele dvije dokapitalizacije.\nVLADA SJUTRA O DRŽAVNOJ KASI ZA 2020.


Zahtev za ocenu navoda sukoba ustavnih nadležnosti između predsednika Republike Kosovo i Vlade Republike Kosovo, kao što je utvrđeno članom 113.3. (1) Ustava, u vezi odluka Vlade za prenos određene javne i društvene imovine na korišćenje ili u vlasništvo opština - Ustavnog Suda\nZahtev za ocenu navoda sukoba ustavnih nadležnosti između predsednika Republike Kosovo i Vlade Republike Kosovo, kao što je utvrđeno članom 113.3. (1) Ustava, u vezi odluka Vlade za prenos određene javne i društvene imovine na korišćenje ili u vlasništvo opština\nbr. predmeta KO181/18\nKO181/18, Zahtev za ocenu sukoba ustavnih nadležnosti između predsednika Republike Kosovo i Vlade Republike Kosovo, u vezi prenosa određene javne i društvene imovine na korišćenje ili u vlasništvo opština od strane Vlade, kao što je utvrđeno članom 113.3 (1) Ustava\nKO181/18, Rešenje o neprihvatljivosti od 13. juna 2019. godine, objavljeno 1 jula 2019. godine\nKljučne reči: sukob ustavnih nadležnosti\nZahtev je podneo Predsednik Republike Kosovo (u daljem tekstu: Predsednik), sa zahtevom za ocenu sukoba ustavnih nadležnosti između predsednika i Vlade Republike Kosovo (u daljem tekstu: Vlada).\nTvrdnja o sukobu ustavne nadležnosti odnosi se na zakonitost prenosa određene društvene imovine na korišćenje opštinama od strane Vlade, pošto, kako se navodi,“Predsednik (…) kao šef države mora da preduzme potrebne mere kako bi se razjasnila ova situacija da se nepokretna imovina na zakonit način prenosi na korišćenje opštinama od strane Vlade i da ne ometa ostale institucije koje su ovlašćene za ovo pitanje”, u skladu sa članovima 83. i 84. Ustava.\nU tom pogledu, podnosilac je tražio od Ustavnog Suda Republike Kosovo (u daljem tekstu: Sud) da u svetlu ustavnih odredbi predviđenih stavom 4 člana 92. i stavom 4 člana 93. Ustava odgovori na sledeća pitanja:\n“1. da li [Vlada] treba da poništi sve odluke o prenosu nepokretne imovine Republike Kosovo na korišćenje opštinama zbog nepostojanja pravnog osnova; i\nda li [Vlada] treba da preispita sve odluke koje se odnose na povlačenje iz procesa privatizacije imovine i njeno vraćanje u vlasništvo opština i da poštuje postupke u skladu sa važećim zakonodavstvom po ovom pitanju”.\nSud je podsetio na test koji je primenjen da bi se ocenilo da li u nekom konkretnom predmetu ima ili ne sukoba između ustavnih nadležnosti i primenio je isti u okolnostima ovog konkretnog slučaja i u svetlu navoda Predsednika kao podnosioca zahteva protiv Vlade kao suprotne strane. S tim u vezi, Sud je naglasio da član 113.3 (1) Ustava sadrži u sebi tri uslova ustavnog nivoa, odnosno neophodnost: (i) da je sukob pokrenut od strane jedne od tri ovlašćene strane; (ii) da je upućeno pitanje o ustavnoj nadležnosti koja je Ustavom određena za jednu od tri ovlašćene strane i (iii) da sukob postoji.\nPrilikom primene ovog testa, Sud je došao do zaključka da u ovom konkretnom slučaju, iako je Predsedik ovlašćena strana za upućivanje pitanja sukoba ustavnih nadležnosti između njega i Vlade, on nije u dovoljnoj meri dokazao da je upućeno pitanje povezano sa njegovim nadležnostima predviđenim Ustavom. Dakle, zahtev Predsednika je ispunio uslove tačke (i) gore navedenog testa; ali nije ispunio uslove tačke (ii) – zato što on nije u dovoljnoj meri dokazao da je upućeno pitanje povezano sa njegovim ustavnim nadležnostima predviđenim Ustavom. Sud, imajući u obzir da uslov (ii) testa nije ispunjen, nije dalje razmatrao ispunjavanje uslova (iii) i to zbog činjenice da ukoliko ne postoji neka ustavna nadležnost ne može ni postojati sukob između ustavnih nadležnosti.\nSamim tim, Sud je, jednoglasno, proglasio zahtev Predsednika u vezi sa navedenim sukobom između njegovih ustavnih nadležnosti i Vlade neprihvatljivim za razmatranje o meritumu.


Selaković: O Evroparlamentu i "takozvanim aferama" - Politika - Dnevni list Danas\nPočetna » Vesti » Politika » Selaković: O Evroparlamentu i „takozvanim aferama“\nMinistar spoljnih poslova Srbije Nikola Selaković izjavio je danas da očekuje da će Skupština Srbije raspravljati o Izveštaju o napretku Srbije koji treba da bude usvojen u Evropskom parlamentu u četvrtak.\nOn je u emisiji „Pravi ugao“ RTV Vojvodine ponovio da evropske integracije jesu političko opredeljenje Srbije i rekao da će to biti dobra prilika da se o izveštaju čuje i mišljenje predstavnika građana Srbije.\nKomentarišući poziv evroposlanika vlastima Srbije da reše afere poput „Jovanjice“, Savamale i Krušika, Selaković je rekao da su u slučaju „Jovanjica“ potvrđene optužnice po kojima postupaju sudovi.\n„Problem je što je neko pokušavao da tu aferu koja je u međuvremenu postala konkretan sudski predmet, iskoristi kao priliku za opanjkavanje i sipanje laži na račun predsednika Vučića i njegove porodice“, rekao je Selaković.\nAfera JovanjicaAfera KrušikEvropski parlamentMinistar spoljnji poslovaNikola Selakovićslučaj SavamalaBeograd


Brkić A&A iz Odžaka: Proizvode obuću za njemačkog kupca i ne boje se budućnosti - FZZZ\n(Odžak, april 2012. godine) - Danas raditi obuću znači poboljšavati uslugu iz dana u dan i imati čiste kriterije, cijene, kvalitet i bonitet. Kompanija Brkić A&A iz Odžaka, osim ovih osobina, ima i ogromne količine ljubavi i entuzijazma prema ovom poslu. Kod razvoja novih proizvoda nisu pristali na kompromise tako da su postigli obilje svojih inovacija i kreativnih rješenja. U razgovoru sa uposlenicima, svi se mogu uvjeriti da ova kompanija uvodi nova mjerila i ne boji se budućnosti.\nPrije 12 godina počeli su sa radom kao mala proizvodna radionica sa 250 kvadrata i 20 uposlenih uz dnevnu proizvodnju 120 pari gornjih dijelova cipela. Danas su jedno od najvećih preduzeća u oblasti sklapanja obuće za inostranog kupca sa preko 200 uposlenika u četiri proizvodne hale gdje se svakog dana kompletno sklapa preko 1.800 pari gotovih proizvoda. Sam početak rada kompanije Brkić A&A obilježio je rad za italijanskog kupca, potom se posao proširio i na Sloveniju, dok su u zadnjih šest godina kooperanti u proizvodnji za čuvenu njemačku kuću Ara shoes.\nPoslovanje u okviru velikog proizvodnog lanca donijelo im je i potrebnu dozu sigurnosti u ovim nemirnim vremenima.\nBrkić A&A ulaže mnogo u obuku novih kadrova kojima i osigurava radno mjesto.\n"Želim se zahvaliti Federalnom zavodu za zapošljavanje koji je ovaj cijeli projekat prepoznao, svesrdno pomogao prilikom zapošljavanja mladih radno sposobnih ljudi sa završenim srednjim zanimanjima različitih usmjerenja, ali koji su tada bili bez radnog mjesta. Ovdje su bili dobrodošli i mi smo ih primili", navodi Suad Brkić, osnivač i direktor firme Brkić A&A.\nJasna vizija razvoja i poboljšanje usluga iz dana u dan ono je što krasi menadžment firme Brkić A&A. U saradnji sa kompanijom Ara shoes, ovladali su obradom goroteks materijala i dobili licencu za izradu obuće od materijala budućnosti, a to je danas stvar prestiža na tržištu obuće. Budućnost vide u nastavku i proširenju saradnje sa evropskim i svjetskim partnerima te proširenju kapaciteta, pokretanju vlastitog brenda "od ideja i projekta do zadovoljnog korisnika".\nKompanija Brkić A&A d.o.o. Odžak dobitnik je bh. biznis nagrade "Gazela", koju dodijeljuje Kameleon M&M Grupa, što ide u prilog tvrdnji da je riječ o krajnje ambicioznoj i oziljnoj firmi.


Pet klubova dobilo licence, Budućnost odbijena | Analitika - Informativni Portal\nPet klubova dobilo licence, Budućnost odbijena\nFudbalski klubovi Sutjeska, Titograd, Grbalj, Zeta i Lovćen dobili su licence za takmičenja u organizaciji UEFA, saopšteno je iz Fudbalskog saveza Crne Gore (FSCG).\nObjavljeno: 06. 05. 2019 - 15:25 Promjenite veličinu teksta: A A A\nKomisija za licenciranje klubova FSCG razmatrala je dokaze o ispunjenosti kriterijuma za klubove koji su se prijavili za postupak licenciranja za takmičenja u organizaciji UEFA za sezonu 2019/20.\nKonstatovano je da je devet klubova apliciralo za UEFA licencu.\nUvidom u dokumentaciju, a na osnovu dokaza o ispunjenosti kriterijuma, Komisija je jednoglasno odlučila da se FK Sutjeska, OFK Titograd, OFK Grbalj, FK Zeta i FK Lovćen izda licenca za takmičenja u organizaciji UEFA.\n"Komisija je u prvostepenom postupku odbila zahtjeve FK Budućnost i OFK Petrovac zbog neispunjavanja dijela finansijskih kriterijuma. FK Rudar je odbijen zbog neispunjavanja finansijskih kriterijuma, dok je FK Iskra odbijen zbog neispunjavanja kriterijuma propisanih Pravilnikom o licenciranju", kaže se u saopštenju.\nTagovi: FSCG UEFA FK Budućnost tpcfl


Evo kako do povraćaja poreza i doprinosa za nove radnike - Biznis i Finansije\nHome\tTekstoviB&F Plus\tEvo kako do povraćaja poreza i doprinosa za nove radnike\nEvo kako do povraćaja poreza i doprinosa za nove radnike\nby bifadmin 3. februara 2016.\nPoslodavcima iz privatnog sektora, od 1. januara 2016. godine obezbeđeni su fiskalni podsticaji, kako bi se podstaklo zapošljavanje i otvaranje novih radnih mesta.\nIzmenama i dopunama Zakona o porezu na dohodak građana i Zakona o doprinosima za obavezno socijalno osiguranje, koje se primenjuju od 1. januara 2016. godine, produžena je primena postojeće olakšice za zapošljavanje novih lica, koja se ostvaruje kao pravo poslodavca da ostvari povraćaj dela plaćenog poreza na zaradu i dela plaćenih doprinosa za obavezno socijalno osiguranje za novozaposleno lice.\nOlakšice poslodavci mogu da ostvare za one novozaposlene sa kojima su zaključili ugovor o radu i koje su prijavili na obavezno socijalno osiguranje. Istovremeno, novozaposleni bi trebalo da su pre zasnivanja radnog odnosa kod Nacionalne službe za zapošljavanje bili bez prekida prijavljeni kao nezaposleni najmanje šest meseci, dok je u slučaju pripravnika taj period najmanje tri meseca.\nPoslodavac ovo pravo može da ostvari ukoliko zasnivanjem radnog odnosa sa novozaposlenim poveća broj zaposlenih u odnosu na 31. mart 2014. godine. Istovremeno, olakšice su dostupne i poslodavcima koji su započali obavljanje delatnosti posle tog datuma.\nOlakšica se ostvaruje u visini od 65, 70 i 75%, u zavisnosti od broja novozaposlenih, po osnovu zarade novog radnika isplaćene zaključno sa 31. decembrom 2017. godine.\nPoslodavac ima pravo na povraćaj 65% plaćenih doprinosa ako je zasnovao radni odnos sa najmanje jednim, a najviše sa devet novozaposlenih lica. Za najmanje 10 a najviše 99 novozaposlenih ostvaruje pravo na povraćaj 70% dopinosa, dok se procenat povećava na 75% ukoliko je zasnovan radni odnos sa najmanje 100 novozaposlenih lica.\nVažno je naglasiti i da poslodavac nema prava na ove olakšice ukoliko za zaposlenog već koristi bilo koju vrstu podsticaja po osnovu zasnivanja radnog odnosa sa njim, kao i da se novozaposlenim licem ne smatra lice koje je pre zasnivanja radnog odnosa bilo zaposleno kod poslodavca koji je povezano lice sa poslodavcem kod koga zasniva radni odnos.\nPovraćaj plaćenih doprinosa vrši se u skladu sa zakonom kojim se uređuju poreski postupak i poreska administracija u roku od 15 dana od dana podnošenja zahteva za povraćaj nadležnom poreskom organu.\nKada se prvi put podnosi zahtev za povraćaj, uz sam zahtev potrebno je dostaviti i uverenje Centralnog registra obaveznog socijalnog osiguranja (CROSO) o broju zaposlenih na dan 31. mart 2014. Takođe, potrebno je dostaviti i uverenje CROSO o broju zaposlenih kod poslodavca na dan plaćanja poreza po odbitku po prijavi PPP-PD za koju se podnosi zahtev za povraćaj. Kada se za konkretno novozaposleno lice prvi put podnosi zahtev za povraćaj neophodno je i uverenje NSZ da je pre zasnivanja radnog odnosa bilo prijavljeno kod Nacionalne službe za zapošljavanje.\nOlakšice i za mikro i mala privredna društva i preduzetnike\nTakođe, olakšice će ubuduće biti dostupne i za mikro i mala privredna društva i preduzetnike koji zaposle najmanje dva nova radnika. Poslodavac u tom slučaju ima pravo na povraćaj 75% plaćenog poreza na zaradu za novozaposleno lice, isplaćenu zaključno sa 31. decembrom 2017. godine.\nMikro i mala privredna društva i preduzetnici koji od 1. januara 2016. zasnuju radni odnos sa jednim novozaposlenim, pa u narednom periodu zasnuju radni odnos i sa drugim, mogu da koriste poresku olakšicu za prvog tek po zasnivanju radnog odnosa sa drugim novozaposlenim licem.\nU tom slučaju, poslodavac pravo na povraćaj plaćenog poreza za prvog novozaposlenog može da ostvari za zaradu koju mu je isplatio za mesec u kome je stekao uslov za korišćenje poreske olakšice.\nOve poreske olakšice dostupne su onima koji povećaju broj zaposlenih najmanje za dva u odnosu 31. oktobar 2015. godine, kao i za one koji započnu obavljanje delatnosti posle tog datuma.\nPoslodavci pozdravljaju olakšice i predlažu oslobađanje od poreza\nPoslodavci pozitivno ocenjuju poreske olakšice i najavljuju novo zapošljavanje, saopšteno je iz Privredne komore Srbije. Članovi Foruma MSPP PKS, navode, duži vremenski period ukazuju na potrebu stimulativnog poreskog sistema, tražeći da se poreska politika reformiše upravo u ovom pravcu, u kojem su najavljeni podsticaji.\nČlanovi Foruma malih i srednjih privrednih društava pozdravili su podsticaje koje donose pomenuti propisi, ukazujući da su tražili još stimulativnije poreske olakšice.\nNaime, smatraju predstavnici MSPP, bilo bi progresivno da se preduzetnici oslobode poreskih obaveza na jedan određeni vremenski period, u zavisnosti od broja zaposlenih, tako što bi se utvrdili kriterijumi i broj novozaposlenih.\nPozdravljamo sve podsticaje jer ohrabruju na novo zapošljavanje i otvaraju mnogo novih mogućnosti, ističu predstavnici poslodavaca uspešnih domaćih izvoznika. Poslodavci očekuju da će uz pomoć novog zapošljavanja unaprediti proizvodnju i produktivnost, povećati izvoz, što će imati pozitivne efekte na čitavu srpsku privredu, navodi se u saopštenju.\nBrend Beko dobitnik prestižne nagrade „Green Brands“


Berlinska soba u "Cvijeti" - Dan u Beogradu\nNaslovna » Izlasci » Izložbe » Berlinska soba u „Cvijeti“\nAh Neša 15. februar 2012. Izložbe Postavite komentar\nOd 16. februara (19.00) do 11. marta u Umetničkom paviljonu „Cvijeta Zuzorić“ (Mali Kalemegdan 1) biće otvorena izložba „Berlinska soba“.\nBiće predstavljena dela umetnika sa Balkana, koji žive i rade u Berlinu. Njihove fotografije, skulpture i video radovi odražavaju dijalog umetnika sa starom i novom domovinom, kao i napetost između sadašnjosti i prošlosti.\nBerlin je jedan od najaktivnijih evropskih gradova sa međunarodnim ugledom u pogledu umetničke avangarde. Srazmerno tome, Balkan predstavlja domovinu mnogih, važnih umetnika, koji uživaju međunarodni ugled. To je situacija koja često proizilazi iz okolnosti koje se odnose na restruktuisanje u ovoj regiji i njene posledice. Taj međuprostor trajnog prelaznog stanja između dva sveta predstavlja u nekom pogledu „Berlinsku sobu“.\nKustos Birgit Hoffmeister predstavlja umetnike i umetnice sa Balkana koji govore o domovini i tuđini, a to su: Silva Agostini (Albanija), Maja Bajević (Bosna i Hercegovina), Šejla Kamerić (Bosna i Hercegovina), Kristina Leko (Hrvatska), Dan Mihaltianu (Rumunija), Tanja Ostojić (Srbija), Milovan Destil Marković (Srbija), David Rych (Austrija), Yorgos Sapountzis (Grčka), Evanthia Tsantila (Grčka), Nasan Tur (Turska) i Mariana Vassileva (Bugarska). (danubeogradu.rs)\nTagoviizložbe up cvijeta zuzorić\nPrethodni 11. beogradska Kritična masa\nSledeći „Tri“ u Galeriji SKC Novi Beograd


Apple iPhone 11 Pro 64GB Silver MWC32SE/A mobilni telefon cena, cene Srbija, prodaja Beograd Novi Sad Niš\nApple iPhone 11 Pro 64GB Silver MWC32SE/A mobilni telefon cene\ncena od 149.990,00 do 160.069,00 din | prodavnica (5)\nEPonuda nije internet prodavnica već Vam omogućava da brzo i lako nađete Apple iPhone 11 Pro 64GB Silver MWC32SE/A mobilni telefon po najjeftinijoj ceni. Naš cilj je da kupci budu što bolje informisani o ponudi Apple mobilni telefon iPhone 11 Pro 64GB Silver MWC32SE/A na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Apple Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Apple iPhone 11 Pro 64GB Silver MWC32SE/A mobilni telefon sa PRODAVCEM. EPonuda ne može da garantuje potpunu tačnost specifikacije i slika za Apple iPhone 11 Pro 64GB Silver MWC32SE/A mobilni telefon. Pre kupovine, podatke za Apple mobilni telefon iPhone 11 Pro 64GB Silver MWC32SE/A proverite na sajtu PROIZVOĐAČA.


Rusija: NATO sve više prisutan na istoku Evrope, sljedeći u redu je Balkan - Glas Srpske\nTanjug, Kliks 30.11.2021 20:51\nMOSKVA - Iluzija je da prisustvo NATO u regionima širom svijeta povećava njihovu bezbjednost, saopštilo je danas rusko Ministarstvo spoljnih poslova.\nRusko ministarstvo je, u komentaru publikacije NATO koja se bavi odnosom između saveza i Rusije, poručilo da Alijansa samo širi regionalne konfrontacije i nameće svoju viziju svjetskog poretka.\nU NATO dokumentu “Mitovi u odnosima Rusije i Alijanse” navodi se da „Prisustvo NATO pomaže u jačanju regionalne bezbjednosti”, a rusko ministarstvo pobija ovu konstataciju, nazivajući je iluzijom, prenosi TAS S.\nU ruskom saopštenju se kao argumentacija za to navode posljedice NATO bombardovanja bivše Jugoslavije i kolapsa državnosti u Libiji i kao poslednji primjer, situacija u Avganistanu.\n“Dvadesetogodišnje prisustvo kontingenata NATO u Avganistanu i njihovo potonje ishitreno bjekstvo nisu postigli nijedan od postavljenih ciljeva, a situacija u ovoj zemlji se samo pogoršala”, navodi se u saopštenju ruskog ministarstva.\n“Više od 200 američkih i NATO objekata nalazi se u Evropi, naročito u zemljama istočne i srednje Evrope, baltičkim državama i crnomorskoj regiji. Sljedeće na redu su balkanske zemlje. Istovremeno, NATO uskraćuje Rusiji pravo da preduzme akcije u cilju osiguranja nacionalne sigurnosti čak i na sopstvenoj teritoriji. Sve to ne može, a da ne izaziva našu zabrinutost i neminovno povlači s naše strane odbrambene odgovore”, naveli su iz Ministarstva vanjskih poslova Ruske Federacije, prenosi Kliks.\nPrema mišljenju ruske strane, NATO ciljano „testira čvrstinu” Rusije slanjem vojnih brodova i aviona u zone u neposrednoj blizini njenih granica, primoravajući Moskvu da reaguje.\n„Pritom, naše mjere reagovanja su adekvatne, srazmerne i uzdržane” naglašava se u saopštenju.\nKaže se još i da Alijansa danas ponovo nastoji da izađe van granica svoje tradicionalne zone odgovornosti i da nametne svoju viziju svjetskog poretka drugim regionima, kao i da NATO uvek nudi svojim partnerima „da budu prijatelji protiv nekoga”.\nKako primjer za to rusko ministarstvo navodi da novi talas geografskog širenja sfere interesa NATO u azijsko-pacifičkom regionu ima otvoreno konfrontacijski karakter.\n“Alijansa nastoji da ovaj dio sveta pretvori iz prostora saradnje u zonu aktivne geopolitičke konkurencije”, saopštilo je ministarstvo.\nPrema Ministarstvu, NATO proglašava i sajber prostor i svemir svojim „domenom operacija” i podriva međunarodne napore ka stvaranju pravno obavezujućih mehanizama za spriječavanje upotrebe ovih sfera u vojne svrhe.


eKapija | Teška godina za srpsku ekonomiju - Politička i ekonomska elita na "Kopaonik biznis forumu" traži rešenje za probleme domaće privrede\nTeška godina za srpsku ekonomiju - Politička i ekonomska elita na "Kopaonik biznis forumu" traži rešenje za probleme domaće privrede Sreda, 07. 03. 2012.|09:59 | Izvor: Blic Vlahović, Vorlik i Cvetković na otvaranju "Biznis foruma"\nNa Kopaoniku je juče počeo 19. "Biznis forum" od koga se očekuje da ponudi moguća rešenja za brojne poteškoće sa kojima je suočena srpska ekonomija u vreme globalne krize ali i niza domaćih neizvesnosti. Miodrag Kostić je na forumu priredio prijem, čija je glavna "zvezda" bio premijer Mirko Cvetković.\nOtvarajući skup, predsednik Saveza ekonomista Srbije Aleksandar Vlahović rekao je da je cilj da se kroz konstruktivnu diskusiju pomogne kreatorima ekonomske politike da što bolje i efikasnije pronađu put do optimalnih rešanja za srpsku ekonomiju. On je istakao da su visoka javna potrošnja, manjak javnih investicija, nekonkurentna privreda, neefikasna javna uprava ključni problem sa kojima je suočena srpska privreda. Vlahović je naglasio da je status kandidata za članstvo u EU koji je dodeljen Srbiji ogromna šansa koja će nam obezbediti veliki priliv investicija ali i da uspešno u narednom periodu, do punopravnog članstva u Uniji, reformišemo privredu i javni sektor. - Biće teško, ali ćemo se mi izboriti. Ja vidim svetlu budućnost u periodu koji dolazi - zaključio je premijer Srbije Mirko Cvetković na otvaranju "Biznis foruma". Bajatović: Premijer treba da bude jaka politička ličnost Generalni direktor "Srbijagasa" Dušan Bajatović izjavio je sinoć na "Kopaonik biznis forumu" rekao da treba da bude ukinut partokatski sistem u Srbiji, da javna preduzeća posluju kao i druga privredna duštva, da se utvrdi nova industrijska politika i postigne dogovor sa bankama o dugoročnom kreditiranju privrede. On je najavio skoru, kako je rekao, uspešnu prodaju azotare iz Pančeva koju je "Srbijagas" preuzo na osnovu dugova. - Državni intervencionizam u propalim preduzećima kojim su očuvana radna mesta, održano poslovanje i firma pripremljena za prodaju koštao je manje od podsticaja koje je država davala stranim investitorima - rekao je Bajatović. Čelnik "Srbijagasa" je rekao, na "Kopaonik biznis forumu", da ne podržava predloženi koncept Razvojne banke, već da bi ona trebalo da ima znatno veći kapital koji bi se plasirao u dobro osmišljene projekte. Bajatović se založio i za korporativizaciju javnih preduzeća, kao i dogovor sa bankama koje bi 30% sredstava trebalo da plasiraju u privredu, kao dugoročna razvojna sredstva. On smatra da Srbija mora da uđe proces reindustrilazicije ako želi da postane zdravo društvo i poveća bruto domaći prizvod. On je ponovio da su naijsplativije investicije u poljoprivredu, energetiku, usluge i infrastrukturu. Bajatović je ocenio da nova Vlada Srbije ne treba da bude velika i da bi trebalo da usvoji nove mere za razvoj industrije. On je takođe rekao da budući premijer Srbije treba da bude jaka politička ličnost, a članovi vlade ljudi koji su stručni za oblast za koju su zaduženi.\nJorgovanka Tabaković i Miodrag Kostić na "Forumu"\nPetrović: Nejednaki uslovi poslovanja Predsednik Upravnog odbora investicionog fonda "Salford" i generalni direktor "Imleka" Slobodan Petrović ukazao je da u Srbiji postoje nejednaki uslovi poslovanja, odnosno da veliki broj formi posluje u sivoj zoni. "Imlek" je, kako je naveo, izgubio 3 mil EUR zbog ugovora koje je imao sa firmama koje su njihovi vlasnici namerno odveli u stečaj, a da za to niko nije odgovarao. Petrović je takođe ukazao na manjkavost propisa o zaštiti konkurencije, ističući da u Srbiji nema monopolista iako političari to tvrde "kada pokušavaju da pravdaju svoje neuspehe". Predsednik Udruženja korporativnih direktora Toplica Spasojević istakao je da protekle tri godine nisu bile lake ali i da 2012. ne donosi ništa bolje. - Zbog toga, moramo sami da uredimo privredni ambijent po uzoru na EU i da sprovedemo sveukupnu reformu, da osnažimo poljoprivredu, infrastrukturu, energtiku, smanjimo nezapolsenost i pokrenemo novi investicioni ciklus - rekao je Spasojević. Predsednik "Metalca" iz Gornjeg Milanovca Dragoljub Vukadinović rekao je da će zbog trenutnog stanja na političkoj sceni teško moći da se postigne politička stabilnost koja je preduslov za dobar privredni ambijent. On je predložio da buduća vlada preduzme hrabre i stručne poteze, makar po cenu da koalicija koja bude činila tu vladu "plati cenu na sledećim izborima". Dragan Đuričin iz Saveza ekonomista i predsednik kopaoničkog "Foruma" založio se za uvođenje monetarnog odbora odnosno za fiksiranje deviznog kursa. Forumu koji će trajati do 8. marta, prisustvuje više od 500 učesnika, među kojima su premijer Srbije Mirko Cvetković, renomirani ekonomski stručnjaci, predstavnici privrede i banaka, ambasadori iz zemalja najvažnijih trgovinskih partnera Srbije, glavni ekonomisti pojedinih političkih stranaka. Kako je najavljeno, učesnicima foruma će se obratiti i guverner Narodne banke Srbije Dejan Šoškić, a dolazak su potvrdili i potpredsednica vlade Verica Kalanović i ministar poljoprivrede i trgovine Dušan Petrović.\nMiroljub Labus i Goran Pitić na "Forumu"\nKostić: Očekujemo da ćemo uspeti da kupimo "Hellenic Sugar" Vlasnik novosadske "MK Grupe" Miodrag Kostić je kazao da ta grupacija očekuje da će uspeti da kupi grčku šećeranu "Hellenik Sugar" iako još nije dobila saglasnost Komisije za zaštitu konkurencije, a nada se i uspešnoj kupovini kompanije "Žito Ljubljana". Ističući da je nezadovoljan odlukom Komisije za zaštitu konkurencije, Kostić je rekao da je interes Srbije da ima velike kompanije koje mogu da zadovolje potrebe ne samo domaćeg tržišta već i da imaju veliki izvoz. On se založio za smanjenje državne administracije kao i broja zaposlenih u administraciji u državnim firmama, ocenivši da ni sa dva do tri puta većim bruto domaćim proizvodom ne bi mogao da se izdržava broj činovnika koliko ih Srbija sada ima. Ekonomisti i bankari odigrali košarkašku utakmicu Košarkaška utakmica koju su sinoć u sportskoj sali hotela "Grand" na Kopaoniku odigrali ekonomisti i bankari u svemu je ličila na tržišnu - borbenost za svaku loptu. Na utakmici su svoje snage odmerili "Nepobedivi" iz Saveza ekonomista Srbije (SES) i svi ostali ekonomisti, a bolji je bio domaćin Biznis foruma sa rezultatom 51:35.\nDa utakmica zadobije sportski duh uticalo je i bodrenje sa tribina predsednika Saveza ekonomista Srbije Aleksandra Vlahovića, koji je igračima, ali i treneru Goranu Pitiću iz Societe Generale banke upućivao komentare kao što su "u zonu", "alo, dupla", "jel sudiš ili treniraš". Efikasni u davanju koševa ali i odbrani bili su igrači "SES"-a, izvrrsni direktor "Nectar"-a Bojan Radun, direktor "Pošte Srbije" Goran Ćiirić i predsednik ITM grupe Toplica Spasojević, koji je čak u žaru borbe nekoliko puta pao na pod sportske sale hotela "Grand". (Napomena: tekst je u potpunost potpunosti preuzet iz lista "Blic" od 07.03.2012.)\nKruševački Trayal razvio automatizovanu protivgradnu zaštitu\nSrbija traži sredstva iz Evropskog socijalnog fonda za podsticanje zapošljavanja - Visoka nezaposlenost mladih i dalje veliki problem\nNemački proizvođač delova za automobile otvara fabriku u Kragujevcu?\n19 Biznis Forum